qundao/data-zh-poetry huggingface dataset:
信笔戒子种花木
作者：许及之
朝代：宋

君恩未许乞分符，三径无资地亦无。或借或资分养种，閒时趁早著工夫。乃翁未遂投閒计，吾子宜殚干蛊才。已办一区供戏綵，更营三径待归来。一年活计在春初，处世光阴不可虚。莫谓窥园全废学，昔人犹有带经锄。栽种成阴动十年，风流遗恨忆苏宣。西园近有移园法，大树根盘只俨然。买宅慇勤为海棠，却因改筑遂移将。前园褊小邻迁次，好补霓裳断续行。池妨屋地故应填，取土成池却自然。爱惜清漪添淤壤，买根归种抚州莲。买石虽非自郁林，窠窠尽费俸馀金。傍人应笑谋生拙，航海梯山枉费心。买石为山任笑痴，痴翁真个似童儿。奇峰峭石勤收拾，莫使他年一篑亏。我山垒土仍栽石，下有嵌岩上有亭。石少阙边添种树，种时须要树长青。四时岩桂度香风，十月桃花吐艳红。当暑拒霜同爱惜，种成方可醉邻翁。水仙绣菊麝香萱，久种成畦长养便。分向北堂三益近，绕墙秋色要争妍。种树还如种善根，自须积累付儿孙。从人觅得能多少，争得成阴便满园。莫将桃杏等閒看，栽接名窠有几般。为是开花仍结实，花供赏玩果供餐。飞霞园地固无多，我爱他时号茧窝。若缭城跟疏织竹，锦屏环列绣成窠。金沙安敢齿酴醾，白白红红间却宜。但是篱边多种取，他年步障要相随。
信笔戒子种花木·其一
作者：许及之
朝代：宋

君恩未许乞分符，三径无资地亦无。
或借或资分养种，閒时趁早着工夫。
信笔戒子种花木·其一
作者：许及之
朝代：宋

君恩未许乞分符，三径无资地亦无。或借或资分养种，閒时趁早著工夫。
信笔戒子种花木·其一〇
作者：许及之
朝代：宋

四时岩桂度香风，十月桃花吐艷红。
当暑拒霜同爱惜，种成方可醉邻翁。
信笔戒子种花木·其一一
作者：许及之
朝代：宋

水仙绣菊麝香萱，久种成畦长养便。
分向北堂三益近，遶墙秋色要争妍。
信笔戒子种花木·其一三
作者：许及之
朝代：宋

莫将桃杏等閒看，栽接名窠有几般。
为是开花仍结实，花供赏翫果供餐。
信笔戒子种花木·其一四
作者：许及之
朝代：宋

飞霞园地固无多，我爱他时号茧窝。
若缭城跟疎织竹，锦屏环列绣成窠。
信笔戒子种花木·其七
作者：许及之
朝代：宋

买石虽非自郁林，窠窠尽费俸馀金。傍人应笑谋生拙，航海梯山枉费心。
信笔戒子种花木·其七
作者：许及之
朝代：宋

买石虽非自鬰林，窠窠尽费俸余金。
傍人应笑谋生拙，航海梯山枉费心。
信笔戒子种花木·其三
作者：许及之
朝代：宋
体裁：七言绝句

一年活计在春初，处世光阴不可虚。莫谓窥园全废学，昔人犹有带经锄。
信笔戒子种花木·其九
作者：许及之
朝代：宋
体裁：七言绝句

我山垒土仍栽石，下有嵌岩上有亭。石少阙边添种树，种时须要树长青。
信笔戒子种花木·其二
作者：许及之
朝代：宋
体裁：七言绝句

乃翁未遂投閒计，吾子宜殚干蛊才。已办一区供戏綵，更营三径待归来。
信笔戒子种花木·其五
作者：许及之
朝代：宋

买宅慇勤为海棠，却因改筑遂移将。前园褊小邻迁次，好补霓裳断续行。
信笔戒子种花木·其五
作者：许及之
朝代：宋

买宅慇懃为海棠，却因改筑遂移将。
前园褊小邻迁次，好补霓裳断续行。
信笔戒子种花木·其八
作者：许及之
朝代：宋

买石为山任笑痴，痴翁真个似童儿。奇峰峭石勤收拾，莫使他年一篑亏。
信笔戒子种花木·其八
作者：许及之
朝代：宋

买石为山任笑痴，痴翁真箇似童儿。
奇峰峭石勤收拾，莫使他年一篑亏。
信笔戒子种花木·其六
作者：许及之
朝代：宋
体裁：七言绝句

池妨屋地故应填，取土成池却自然。爱惜清漪添淤壤，买根归种抚州莲。
信笔戒子种花木·其十
作者：许及之
朝代：宋

四时岩桂度香风，十月桃花吐艳红。当暑拒霜同爱惜，种成方可醉邻翁。
信笔戒子种花木·其十一
作者：许及之
朝代：宋

水仙绣菊麝香萱，久种成畦长养便。分向北堂三益近，绕墙秋色要争妍。
信笔戒子种花木·其十三
作者：许及之
朝代：宋

莫将桃杏等閒看，栽接名窠有几般。为是开花仍结实，花供赏玩果供餐。
信笔戒子种花木·其十二
作者：许及之
朝代：宋
体裁：七言绝句

种树还如种善根，自须积累付儿孙。从人觅得能多少，争得成阴便满园。
信笔戒子种花木·其十五
作者：许及之
朝代：宋
体裁：七言绝句

金沙安敢齿酴醾，白白红红间却宜。但是篱边多种取，他年步障要相随。
信笔戒子种花木·其十四
作者：许及之
朝代：宋

飞霞园地固无多，我爱他时号茧窝。若缭城跟疏织竹，锦屏环列绣成窠。
信笔戒子种花木·其四
作者：许及之
朝代：宋
体裁：七言绝句

栽种成阴动十年，风流遗恨忆苏宣。西园近有移园法，大树根盘只俨然。
元夕之明日久阴乍晴月色皎然
作者：许及之
朝代：宋
体裁：七言律诗

连阴乍霁自新元，细雨梅花自可怜。天意肯教人怅望，灯宵终放月团圆。儿童鼓舞几通夕，我辈欢呼竟不眠。老少相悬均此乐，去秋无此大丰年。
元日
作者：许及之
朝代：宋
体裁：五言律诗

新受开禧岁，难逢庆会辰。感恩沦骨髓，无力报涓尘。抱瓮供春事，加餐作幸民。屠苏须满引，且愿病离身。
元日登天长县城
作者：许及之
朝代：宋
体裁：七言律诗

元日登临一腐儒，感今怀昔愧微躯。此城曾是千秋县，有水呼为万岁湖。南渡向来纡翠驾，北征何日会京都。祖功宗德无边际，可恨长淮限一隅。
元日简转庵
作者：许及之
朝代：宋
体裁：五言律诗

遥想潘夫子，元正免立墀。已倾新岁酒，未和隔年诗。老色长欺鬓，春风不肯丝。人言金可作，宁惜草堂资。
光武庙
作者：许及之
朝代：宋
体裁：七言绝句

真人祠殿柏乡边，下马焚香我谒虔。思汉民心今戴宋，密祈兴运早中天。
兑桥步洪韵
作者：许及之
朝代：宋
体裁：五言绝句

桥上所经过，秋成正乐郊。儿童惊衮绣，丞相只衡茅。
入南乡检旱纪所见
作者：许及之
朝代：宋
体裁：七言律诗

分宜南北两乡分，路入南乡过所闻。荞麦满山明积雪，晚禾匝野涨黄云。寸田必垦怜农父，五斗空餐愧令君。惜许早田成旱损，不成乐岁答民勤。
入泗州
作者：许及之
朝代：宋
体裁：七言绝句

越境张旃入泗州，隔帘翁媪拜含愁。可怜万折朝宗意，误尔尸臣死亦羞。
入淮
作者：许及之
朝代：宋

淮水限南北，舟行洛水滨。底须分尔界，何处不吾民。好在关河旧，期来日月新。片云无可翳，岂待净妖尘。
入淮
作者：许及之
朝代：宋

淮水限南北，舟行洛水滨。
底须分尔界，何处不吾民。
好在关河旧，期来日月新。
片云无可翳，岂待凈妖尘。
六月十五日西湖夜泛高炳如集客赵临安蟠老致饷同游者陈可行杨少云李元德王顺伯何绍彭张宗尹杨氏子弟侍僧方与焉次炳如韵
作者：许及之
朝代：宋

西湖着明月，万象各偃伏。
夙昔湖上游，赓酬动盈束。
未有夜泛诗，此诺吾屡宿。
剥啄闻招呼，纵臾戒行速。
读君纸三过，洗我愁万斛。
行行正作意，在在堪刮目。
山光真起予，过雨俨新浴。
精蓝憩深幽，疎篁庇修绿。
棋声节风瓯，参差自成曲。
睡乍味觉甜，语软气能馥。
老僧与客忘，谛紬楞严轴。
小立水花凈，一堤良意足。
方舟晓兴动，篙人听回復。
熏风散金波，心境两愁独。
是中有妙句，万古无管属。
诗家高书记，前赵今鲍叔。
归来要推敲，遣饷到林谷。
陈榻初解悬，膺门契仍笃。
不遗太学蕃，王杨共高躅。
陆笑阿戎谈，足以侍几牍。
支郎更可人，啖蔬如啖肉。
而我厕髯张，形骸愧珠玉。
敢逃清白眼，仅免朱丹毂。
明朝软红中，清游梦应续。
未嘆终滞淹，湖山已收录。
六月十五日西湖夜泛高炳如集客赵临安蟠老致饷同游者陈可行杨少云李元德王顺伯何绍彭张宗尹杨氏子弟侍僧方与焉次炳如韵
作者：许及之
朝代：宋

西湖著明月，万象各偃伏。夙昔湖上游，赓酬动盈束。未有夜泛诗，此诺吾屡宿。剥啄闻招呼，纵臾戒行速。读君纸三过，洗我愁万斛。行行正作意，在在堪刮目。山光真起予，过雨俨新浴。精蓝憩深幽，疏篁庇脩绿。棋声节风瓯，参差自成曲。睡乍味觉甜，语软气能馥。老僧与客忘，谛紬楞严轴。小立水花净，一堤良意足。方舟晓兴动，篙人听回复。薰风散金波，心境两愁独。是中有妙句，万古无管属。诗家高书记，前赵今鲍叔。归来要推敲，遣饷到林谷。陈榻初解悬，膺门契仍笃。不遗太学蕃，王杨共高躅。陆笑阿戎谈，足以侍几牍。支郎更可人，啖蔬如啖肉。而我厕髯张，形骸愧珠玉。敢逃清白眼，仅免朱丹毂。明朝软红中，清游梦应续。未叹终滞淹，湖山已收录。
再和二首
作者：许及之
朝代：宋

晴日烘船屋，薰风傍笔床。未穿三益径，已想百花庄。野火明僧寺，樵歌度客航。山头明月上，酒兴故难忘。城市从疏出，何人独拜床。不辞乘下泽，久已厌康庄。借屋欣凭阁，临湖似舣航。风波无用避，端与世相忘。
再和二首·其一
作者：许及之
朝代：宋

晴日烘船屋，熏风傍笔床。
未穿三益径，已想百花庄。
野火明僧寺，樵歌度客航。
山头明月上，酒兴故难忘。
再和二首·其一
作者：许及之
朝代：宋

晴日烘船屋，薰风傍笔床。未穿三益径，已想百花庄。野火明僧寺，樵歌度客航。山头明月上，酒兴故难忘。
再和二首·其二
作者：许及之
朝代：宋

城市从疎出，何人独拜床。
不辞乘下泽，久已厌康庄。
借屋欣凭阁，临湖似檥航。
风波无用避，端与世相忘。
再和二首·其二
作者：许及之
朝代：宋

城市从疏出，何人独拜床。不辞乘下泽，久已厌康庄。借屋欣凭阁，临湖似舣航。风波无用避，端与世相忘。
再和奉常灵潭寒瀑韵甚有同游之意
作者：许及之
朝代：宋

奉常如僧逃火宅，天与渊泉谁识测。我今亦是閒散人，何日跻攀临峭壁。对床盍听风雨情，同胞兄弟亦何止。试于如梦境中听，雨声水声风过耳。
再和奉常灵潭寒瀑韵甚有同游之意·其一
作者：许及之
朝代：宋
体裁：七言绝句

奉常如僧逃火宅，天与渊泉谁识测。我今亦是閒散人，何日跻攀临峭壁。
再和奉常灵潭寒瀑韵甚有同游之意·其二
作者：许及之
朝代：宋
体裁：七言绝句

对床盍听风雨情，同胞兄弟亦何止。试于如梦境中听，雨声水声风过耳。
再戏和转庵
作者：许及之
朝代：宋
体裁：五言律诗

孰裹经旬饭，谁同夜雨床。何妨散花女，聊伴食鱼庄。拟唤桃根渡，还思范蠡航。江湖真落手，身世可兼忘。
再次仲归临池韵
作者：许及之
朝代：宋

圣时下士若卷阿，鸿笔词源走万波。南省只教韩愈到，北飞犹障禹门过。男儿器业偏成晚，夫子才名独患多。地辟天开知有日，中兴宜颂更宜歌。
再次仲归临池韵
作者：许及之
朝代：宋

圣时下士若卷阿，鸿笔词源走万波。
南省只教韩愈到，北飞犹障禹门过。
男儿器业偏成晚，夫子才名独患多。
地闢天开知有日，中兴宜颂更宜歌。
再次外舅韵戏呈舍人叔丈
作者：许及之
朝代：宋
体裁：五言律诗

接栋兄过弟，忘怀汝与吾。缠头新办锦，买笑近量珠。怒释泥中婢，欢全膝下奴。使无驱豆法，亦合赌樗蒱。
再次大用韵赋梅花
作者：许及之
朝代：宋

暖律回枯荄，春阳发寒梗。
梅根有特操，花事每先省。
分苗本十洲，孕玉可千顷。
松篁纳深交，桃李绝奇请。
冬居姑射山，下荫太华井。
幽栖有心赏，巡檐常笑领。
相对各忘言，岂但无机穽。
诗虽道未尊，技可造经綮。
孤标固洗凡，累句自无警。
转庵诗家医，妙剂即苏眚。
元方诗家禅，默参惟打静。
欲离香色想，恐堕人我境。
昨夜来朔风，吹香过南町。
小解作浅语，醍醐欣灌顶。
再次大用韵赋梅花
作者：许及之
朝代：宋

暖律回枯荄，春阳发寒梗。梅根有特操，花事每先省。分苗本十洲，孕玉可千顷。松篁纳深交，桃李绝奇请。冬居姑射山，下荫太华井。幽栖有心赏，巡檐常笑领。相对各忘言，岂但无机阱。诗虽道未尊，技可造经綮。孤标固洗凡，累句自无警。转庵诗家医，妙剂即苏眚。元方诗家禅，默参惟打静。欲离香色想，恐堕人我境。昨夜来朔风，吹香过南町。小解作浅语，醍醐欣灌顶。
再次常之换韵题江心寺诗
作者：许及之
朝代：宋

山川如画镇长铺，每坐危亭谓笑呼。大艑扬帆飞略彴，巨鳌出水载浮图。锦袍仙想前峣古，饭颗神游绝境孤。不是谢公亲历览，相忘祇竟渺江湖。
再次常之换韵题江心寺诗
作者：许及之
朝代：宋

山川如画镇长铺，每坐危亭谓笑呼。
大艑扬帆飞畧彴，巨鳌出水载浮图。
锦袍仙想前峣古，饭颗神游绝境孤。
不是谢公亲历览，相忘祇竟渺江湖。
再次王宣甫韵
作者：许及之
朝代：宋

江南春讯漫年年，月下推敲句未安。好语得来元不易，爱花开后却无难。霜晴屋角偏先暖，雪色枝头已破寒。为向催梅居士语，杖藜肯复过苏端。
再次王宣甫韵
作者：许及之
朝代：宋

江南春讯漫年年，月下推敲句未安。
好语得来元不易，爱花开后却无难。
霜晴屋角偏先暖，雪色枝头已破寒。
为向催梅居士语，杖藜肯復过苏端。
再次转庵催结局韵
作者：许及之
朝代：宋

赋花必花指喻指，花若堪谀亦堪毁。
转庵赋梅工赋影，祇竟吕刑元是甫。
节逄五日赋榴花，拟别甘酸亦良苦。
犹之论画先论形，形似丹青谁不使。
岂知雪裏有芭蕉，满壁沧溟本非水。
方皋相马羣自空，梓匠挥斤风即矩。
续絃何处觅鸾胶，起死底须求凤髓。
榴花可翫不可食，昌歜无甜人自喜。
肯将粉泪匹红巾，眼高一世坡仙取。
花事方殷催结局，还许殿后吟些子。
再次转庵催结局韵
作者：许及之
朝代：宋

赋花必花指喻指，花若堪谀亦堪毁。转庵赋梅工赋影，祇竟吕刑元是甫。节逢五日赋榴花，拟别甘酸亦良苦。犹之论画先论形，形似丹青谁不使。岂知雪里有芭蕉，满壁沧溟本非水。方皋相马群自空，梓匠挥斤风即矩。续弦何处觅鸾胶，起死底须求凤髓。榴花可玩不可食，昌歜无甜人自喜。肯将粉泪匹红巾，眼高一世坡仙取。花事方殷催结局，还许殿后吟些子。
再次转庵用梗字韵赋梅
作者：许及之
朝代：宋

见梅思洛阳，何愁道路梗。
见雪忆灞桥，便可心思省。
仙家种玉成，造化炊粱顷。
凛然孤高标，敢以尘溷请。
将军有传令，遽成临渴井。
王言惟作命，盍作和羹领。
香色归本根，滋味岂机穽。
自非泯全牛，安得试尝綮。
转庵句中画，梅诗言外警。
难韵有辘轳，妙语压菑眚。
昨夜垂垂雨，一洗娟娟静。
便觉容成圃，真是太玉境。
朝来知见香，堕在区别町。
不如两忘言，搔首孤山顶。
再次转庵用梗字韵赋梅
作者：许及之
朝代：宋

见梅思洛阳，何愁道路梗。见雪忆灞桥，便可心思省。仙家种玉成，造化炊粱顷。凛然孤高标，敢以尘溷请。将军有传令，遽成临渴井。王言惟作命，盍作和羹领。香色归本根，滋味岂机阱。自非泯全牛，安得试尝綮。转庵句中画，梅诗言外警。难韵有辘轳，妙语压菑眚。昨夜垂垂雨，一洗娟娟静。便觉容成圃，真是太玉境。朝来知见香，堕在区别町。不如两忘言，搔首孤山顶。
再次转庵韵
作者：许及之
朝代：宋

安石移根烦使指，花蹙红绡谁擘毁。封姨妒作阿醋呼，同调何殊申及甫。肯怜颠倒落绛英，祇觉韩公用心苦。流传午节遂成例，萱草戎葵并驱使。真能染却白云殷，灵囿鲜繁金谷水。诗人爱节因爱花，射团点缀追前矩。炎官鍊丹成绛雪，獭胆分杯凝赤髓。谁言不似舞裙红，色相异观特私喜。点化精神欲然句，晋宋风流坡独取。鄙哉摘实儿女见，却要瓶罂结多子。
再次转庵韵
作者：许及之
朝代：宋

安石移根烦使指，花蹙红绡谁擘毁。
封姨妬作阿醋呼，同调何殊申及甫。
肯怜颠倒落绛英，祇觉韩公用心苦。
流传午节遂成例，萱草戎葵併驱使。
真能染却白云殷，灵囿鲜繁金谷水。
诗人爱节因爱花，射团点缀追前矩。
炎官炼丹成绛雪，獭胆分杯凝赤髓。
谁言不似舞裙红，色相异观特私喜。
点化精神欲然句，晋宋风流坡独取。
鄙哉摘实儿女见，却要缾罂结多子。
再次转庵韵
作者：许及之
朝代：宋

能诗何殊臂使指，得句不愁人背毁。
诗何缘瘦道自肥，谁嘲饭颗山前甫。
誓不惊人死不休，言是良工心独苦。
骊黄牝牡元不问，智诈勇贪俱可使。
合时端如锥画沙，悟处快于瓴建水。
赵诗平澹谢奇古，所以吾侪夸絜矩。
转庵更是可怜人，诗眼既高窥字髓。
我生何能补一字，君美非溢私两喜。
更须传抄及同社，定不惊嗟斯是取。
骚坛摩垒真几人，安能碌碌数余子。
再次转庵韵
作者：许及之
朝代：宋

能诗何殊臂使指，得句不愁人背毁。诗何缘瘦道自肥，谁嘲饭颗山前甫。誓不惊人死不休，言是良工心独苦。骊黄牝牡元不问，智诈勇贪俱可使。合时端如锥画沙，悟处快于瓴建水。赵诗平澹谢奇古，所以吾侪誇絜矩。转庵更是可怜人，诗眼既高窥字髓。我生何能补一字，君美非溢私两喜。更须传抄及同社，定不惊嗟斯是取。骚坛摩垒真几人，安能碌碌数馀子。
再次闻字韵
作者：许及之
朝代：宋

船屋香留润，衣篝冷却闻。晚山新见月，别浦宿藏云。岁月催人老，江湖净世氛。望中愁不极，收拾费诗云。
再次闻字韵
作者：许及之
朝代：宋

船屋香留润，衣篝冷却闻。
晚山新见月，别浦宿藏云。
岁月催人老，江湖凈世氛。
望中愁不极，收拾费诗云。
再次韵
作者：许及之
朝代：宋

急雨撒珠泣渊客，疾风捲荷波涛坼。须臾雨过即风休，但有水香浮月夕。水到飞霞几断港，安得红云藏薮泽。儿曹问津本何有，茭葑蒙茸填淤碧。划开天宇镜面平，荡漾渔舟自双只。老惭数溷烦击鲜，筠外栽莲供醉白。客来意坐夜沈沈，境以客重声籍籍。清缨浊足随去取，水宽地窄易区画。转庵夙昔董诗盟，同社歌呼剧欢伯。婆娑得句俄朗吟，欸乃答声非夐隔。乃知神语天亦相，仍使菱歌夜犹摘。著身胜处即冰壶，混俗静中无火宅。我虽爱吟无好句，其奈处閒聊自适。未能汗漫据龟蛤，何补官私响蛙蝈。天籁自鸣忽闻蝉，众作俱喑推巨擘。恍思南塘香百里，拟汎具区帆一席。更吟赏实起馋涎，细剥莲蓬珠贝获。不如藏六守筠斋，水落霜枯且投迹。
再次韵
作者：许及之
朝代：宋

急雨撒珠泣渊客，疾风捲荷波涛坼。
须臾雨过即风休，但有水香浮月夕。
水到飞霞几断港，安得红云藏薮泽。
儿曹问津本何有，茭葑蒙茸填淤碧。
划开天宇镜面平，荡漾渔舟自双隻。
老惭数溷烦击鲜，筠外栽莲供醉白。
客来意坐夜沈沈，境以客重声籍籍。
清缨浊足随去取，水宽地窄易区画。
转庵夙昔董诗盟，同社歌呼剧欢伯。
婆娑得句俄朗吟，欵乃答声非夐隔。
乃知神语天亦相，仍使菱歌夜犹摘。
着身胜处即冰壶，混俗静中无火宅。
我虽爱吟无好句，其奈处閒聊自适。
未能汗漫据龟蛤，何补官私响蛙蝈。
天籁自鸣忽闻蝉，众作俱喑推巨擘。
恍思南塘香百里，拟泛具区帆一席。
更吟赏实起馋涎，细剥莲蓬珠贝获。
不如藏六守筠斋，水落霜枯且投迹。
再次韵仲归
作者：许及之
朝代：宋
体裁：七言律诗

身名已愧凤巢阿，世念难教古井波。老觉病时终是懒，话当情处爱相过。闻閒莫惜朋簪盍，服义相将户履多。意到会能拚剧饮，与君同赋醉时歌。
再次韵呈徐漕
作者：许及之
朝代：宋
体裁：古风

留台心与天等慈，违春觅雪回象滋。计台心与留台似，贺版趣遣琼瑰辞。白战场前受降北，笔补造化戈却日。郢中之曲信寡和，鼓宫宫动能者职。我欲十驾期相从，今见老子其犹龙。径须乞公玉蕊佩，去上绝顶瑶台宫。下视尘寰一何有，天地交光落吾酒。酌公云梦公莫辞，能费公吟几叉手。
再次韵子仪侍郎用沈察院韵
作者：许及之
朝代：宋

杜宇来时忆故山，簿书丛裏且闻閒。
流传旧体湖山外，赓唱新声伯仲间。
雨霁园林鶑亦喜，风轻帘幕燕知还。
苏公堤上明寒食，逸驾翩翩不可攀。
再次韵子仪侍郎用沈察院韵
作者：许及之
朝代：宋

杜宇来时忆故山，簿书丛里且闻閒。流传旧体湖山外，赓唱新声伯仲间。雨霁园林莺亦喜，风轻帘幕燕知还。苏公堤上明寒食，逸驾翩翩不可攀。
再次韵宣甫探梅
作者：许及之
朝代：宋
体裁：七言律诗

姑射山头冰雪姿，自应不负岁寒期。一枝已共巡檐笑，半树宁忘欲雪诗。未许佳人和月摘，且容老子受风吹。城中诗社新牢落，绝喜陶山慰所思。
再次韵并呈舍人叔丈
作者：许及之
朝代：宋

过访邻墙近，歌呼隔屋闻。江收梅熟雨，川映蕊红云。把烛杯仍艳，交谈篆接氛。盘洲馀醉墨，吾亦欲云云。
再次韵并呈舍人叔丈
作者：许及之
朝代：宋

过访邻墙近，歌呼隔屋闻。
江收梅熟雨，川映蕊红云。
把烛杯仍艷，交谈篆接氛。
盘洲余醉墨，吾亦欲云云。
再次韵酬答
作者：许及之
朝代：宋

弟官辟廱邻藏室，肤如凝脂眼如漆。人言自是仙中人，何乃反求还白术。少年苦学知苦心，心为发根宜早侵。黑间见白犹堪镊，白既还短难胜簪。我老闭门师不二，病足挛拳百药试。草玄尚白从客嘲，摅尾奋鳞任宾戏。我闻医国为上医，子方诚良盍济时。百二之名殽函固，谁与问津君当知。
再次韵酬答
作者：许及之
朝代：宋

弟官辟廱邻藏室，肤如凝脂眼如漆。
人言自是仙中人，何乃反求还白术。
少年苦学知苦心，心为髮根宜早侵。
黑间见白犹堪镊，白既还短难胜簪。
我老闭门师不二，病足挛拳百药试。
草玄尚白从客嘲，摅尾奋鳞任宾戏。
我闻医国为上医，子方诚良盍济时。
百二之名殽函固，谁与问津君当知。
再次韵酬转庵
作者：许及之
朝代：宋

经梅多过溽，转蕙拟吹薰。山脚昏酣日，檐牙晓堕云。病忺添御裌，笔懒习书裙。那得惊人句，聊将绝世纷。万木稠新绿，孤花委晚红。山容随隐见，云影度空濛。农老无嫌问，人言不害丰。破愁还作喜，结句答邻翁。
再次韵酬转庵·其一
作者：许及之
朝代：宋

经梅多过溽，转蕙拟吹熏。
山脚昏酣日，檐牙晓堕云。
病忺添御夹，笔懒习书裙。
那得惊人句，聊将绝世纷。
再次韵酬转庵·其一
作者：许及之
朝代：宋

经梅多过溽，转蕙拟吹薰。山脚昏酣日，檐牙晓堕云。病忺添御裌，笔懒习书裙。那得惊人句，聊将绝世纷。
再次韵酬转庵·其二
作者：许及之
朝代：宋

万木稠新绿，孤花委晚红。山容随隐见，云影度空濛。农老无嫌问，人言不害丰。破愁还作喜，结句答邻翁。
再次韵酬转庵·其二
作者：许及之
朝代：宋

万木稠新绿，孤花委晚红。
山容随隠见，云影度空蒙。
农老无嫌问，人言不害丰。
破愁还作喜，结句答邻翁。
再游雁荡观双峰
作者：许及之
朝代：宋

不到双峰一纪年，梦随清磬上高圆。重来惯识羊肠路，兀坐慵谈兔角禅。欲刬旧题无好语，羞将华发照清泉。男儿问学全无用，愧尔耕夫垦石田。
再游雁荡观双峰
作者：许及之
朝代：宋

不到双峰一纪年，梦随清磬上高圆。
重来惯识羊肠路，兀坐慵谈兔角禅。
欲刬旧题无好语，羞将华髮照清泉。
男儿问学全无用，愧尔耕夫垦石田。
再用后山韵
作者：许及之
朝代：宋

懒惰无心赋落霞，醉余吟笔大如鸦。
但欣有酒酬佳节，犹胜无钱对菊花。
小异孟嘉今老去，知非蘧瑗叹年加。
登临无奈秋光好，归傍窗前月印纱。
再用后山韵
作者：许及之
朝代：宋

懒惰无心赋落霞，醉馀吟笔大如鸦。但欣有酒酬佳节，犹胜无钱对菊花。小异孟嘉今老去，知非蘧瑗叹年加。登临无奈秋光好，归傍窗前月印纱。
再用韵
作者：许及之
朝代：宋

正士如正色，耻与俗竞妍。老成信迟钝，阿婆曾少年。斯人寄閒地，宇宙岂赘骈。向来驰天壤，谁者相愚贤。我欲从之游，每恨不得前。兹行本尸祝，代庖误当筵。高轩既枉过，妙语亦盈编。受施不知报，力疾可复牵。风雪久为虐，江湖长蛟涎。天岂困男儿，地阙东南堧。惟有皎洁姿，不受寒暑煎。勉子加餐饭，行行盍仔肩。时哉有通塞，道岂随变迁。愿将钓竿手，一为公执鞭。
再用韵
作者：许及之
朝代：宋

正士如正色，耻与俗竞妍。
老成信迟钝，阿婆曾少年。
斯人寄閒地，宇宙岂赘骈。
向来驰天壤，谁者相愚贤。
我欲从之游，每恨不得前。
兹行本尸祝，代庖误当筵。
高轩既枉过，妙语亦盈编。
受施不知报，力疾可復牵。
风雪久为虐，江湖长蛟涎。
天岂困男儿，地阙东南堧。
惟有皎洁姿，不受寒暑煎。
勉子加餐饭，行行盍仔肩。
时哉有通塞，道岂随变迁。
愿将钓竿手，一为公执鞭。
再用韵
作者：许及之
朝代：宋
体裁：七言律诗

莫问无涯及有涯，眼前万绿替千葩。故人访我跫然喜，小阁留春圣得花。美酒急倾门候钥，清歌未彻烛笼纱。匆匆似此频能过，犹胜逢人说梦华。
再用韵奉酬
作者：许及之
朝代：宋

未信时新有俭妆，缟衣趺坐赤帷裳。已甘槁项终肥遁，无奈酸风发暗香。心苦故应如貌古，林深正不为人芳。须知已是丈人行，领略群英顾在旁。
再用韵奉酬
作者：许及之
朝代：宋

未信时新有俭粧，缟衣趺坐赤帷裳。
已甘槁项终肥遯，无奈酸风发暗香。
心苦故应如貌古，林深正不为人芳。
须知已是丈人行，领畧羣英顾在旁。
再用韵答转庵
作者：许及之
朝代：宋

岚光趋泽笏，波影漾湖床。
借竹欣移宅，看花拟宴庄。
钟声来佛屋，镜面济慈航。
莫便疎城市，诗盟未可忘。
再用韵答转庵
作者：许及之
朝代：宋

岚光趋泽笏，波影漾湖床。借竹欣移宅，看花拟宴庄。钟声来佛屋，镜面济慈航。莫便疏城市，诗盟未可忘。
再用韵谢德久见和
作者：许及之
朝代：宋

人为物灵钧受命，物本于人无诟病。圣远庖厨存此心，诗咏虫鱼明物性。沙噀入咏诚蠢蠢，因之演雅聊援引。此辈已分泥涂辱，吾侪忍加汤火窘。乌郎自乌墨鱼墨，如虱处发不知黑。锁管寄车墨者流，书契岂皆能作贼。牡蛎分房巧芘身，雉蛤移种陈接新。？君孕玉自撑拄，蠙氏采月为精神。西施有舌话前闻，老婆之牙岂同群。螯属黄中膏具美，螺族青出味作辛。蚬蛏蚶蛤壳为囿，相濡以沫期耐久。自为锅釜使受烹，宁落提携死于酒。子产校人从肆瞒，流水长者功难论。寄声海上钓鳌客，鳌动恐伤大地根。满船月明何所得，意不在鱼钩自直。潮来忽见驾山来，个解吞舟人不识。有客闻之为骇然，人鱼更擅将谁怜。
再用韵谢德久见和
作者：许及之
朝代：宋
体裁：古风

人为物灵钧受命，物本于人无诟病。圣远庖厨存此心，诗咏虫鱼明物性。沙噀入咏诚蠢蠢，因之演雅聊援引。此辈已分泥涂辱，吾侪忍加汤火窘。乌郎自乌墨鱼墨，如虱处发不知黑。锁管寄车墨者流，书契岂皆能作贼。牡蛎分房巧芘身，雉蛤移种陈接新。�君孕玉自撑拄，蠙氏采月为精神。西施有舌话前闻，老婆之牙岂同群。螯属黄中膏具美，螺族青出味作辛。蚬蛏蚶蛤壳为囿，相濡以沫期耐久。自为锅釜使受烹，宁落提携死于酒。子产校人从肆瞒，流水长者功难论。寄声海上钓鳌客，鳌动恐伤大地根。满船月明何所得，意不在鱼钩自直。潮来忽见驾山来，个解吞舟人不识。有客闻之为骇然，人鱼更擅将谁怜。
再用韵谢德久见和
作者：许及之
朝代：宋

人为物灵钧受命，物本于人无诟病。
圣远庖厨存此心，诗咏虫鱼明物性。
沙噀入咏诚蠢蠢，因之演雅聊援引。
此辈已分泥涂辱，吾侪忍加汤火窘。
乌郎自乌墨鱼墨，如蝨处髮不知黑。
锁管寄车墨者流，书契岂皆能作贼。
牡蛎分房巧芘身，雉蛤移种陈接新。
𧎼君孕玉自撑拄，蠙氏采月为精神。
西施有舌话前闻，老婆之牙岂同羣。
螯属黄中膏具美，螺族青出味作辛。
蚬蛏蚶蛤殻为囿，相濡以沫期耐久。
自为锅釜使受烹，宁落提携死于酒。
子产校人从肆瞒，流水长者功难论。
寄声海上钓鳌客，鳌动恐伤大地根。
满船月明何所得，意不在鱼鈎自直。
潮来忽见驾山来，箇解吞舟人不识。
有客闻之为骇然，人鱼更擅将谁怜。
再用韵酬居甫
作者：许及之
朝代：宋

凌云健笔耸云峯，夺得标归信是龙。
官似梅仙非素隠，山经谢屣伴栖筇。
柳边待起明光草，花外要闻长乐钟。
暂肯闻閒入诗社，来篇三復叹南容。
再用韵酬居甫
作者：许及之
朝代：宋

凌云健笔耸云峰，夺得标归信是龙。官似梅仙非素隐，山经谢屣伴栖筇。柳边待起明光草，花外要闻长乐钟。暂肯闻閒入诗社，来篇三复叹南容。
再用韵酬才叔
作者：许及之
朝代：宋
体裁：七言律诗

试听剥啄莫寻推，竹院来过更有谁。紫凤迎门披裋褐，小龙入臼破新规。映空白鹭排青障，照水黄鹂点碧漪。春去自应留物色，眼前何事不供诗。
再读雪溪志诗
作者：许及之
朝代：宋

谁无胸次著林丘，脚底黄尘到白头。不羡雪溪成卜筑，羡他卜筑备归休。才吟盘谷还思隐，试说柴桑便忆归。何处山人高索价，老腰犹要万钉围。万古功名米一稊，此身只合把锄犁。可怜岁晚鄱江畔，再读前贤志雪溪。
再读雪溪志诗·其一
作者：许及之
朝代：宋

谁无胸次着林丘，脚底黄尘到白头。
不羡雪溪成卜筑，羡他卜筑备归休。
再读雪溪志诗·其一
作者：许及之
朝代：宋

谁无胸次著林丘，脚底黄尘到白头。不羡雪溪成卜筑，羡他卜筑备归休。
再读雪溪志诗·其三
作者：许及之
朝代：宋
体裁：七言绝句

万古功名米一稊，此身只合把锄犁。可怜岁晚鄱江畔，再读前贤志雪溪。
再读雪溪志诗·其二
作者：许及之
朝代：宋

才吟盘谷还思隐，试说柴桑便忆归。何处山人高索价，老腰犹要万钉围。
再读雪溪志诗·其二
作者：许及之
朝代：宋

纔吟盘谷还思隠，试说柴桑便忆归。
何处山人高索价，老腰犹要万钉围。
再赋纪实
作者：许及之
朝代：宋
体裁：七言律诗

官身不办游山具，只有茶铛与笔床。旋买鲈鱼供箸美，却携玉友待樽凉。同来稚子听情话，更有幽僧炷妙香。遥望画船云锦外，好风吹到笛声长。
再酬同社
作者：许及之
朝代：宋
体裁：七言律诗

殷勤春事尚弥旬，岂是榆钱买得春。映水残阳开句眼，满园新绿庇花身。论文把酒交情旧，对弈忘机局面新。信笔题诗无好语，多情乌鹊喜声频。
再酬常之
作者：许及之
朝代：宋

理极终必复，孰逃造化机。司夏流中气，执衡振严威。有怀渴云霓，不愿雨珠玑。油然起崚嶒，闪若惊霍挥。嘉泽彻中霄，凉飙入重扉。良苗固怀新，冶叶亦生辉。从欲天匪私，屡丰古实稀。垂老藉香火，凌晨肃裳衣。百拜屈我躬，万感铭我肌。兹生每有逢，末路敢为欺。正尔饱丘壑，及此轸疆陲。念终抱愧耻，已矣徒伤悲。
再酬常之
作者：许及之
朝代：宋

理极终必復，孰逃造化机。
司夏流中气，执衡振严威。
有怀渴云霓，不愿雨珠玑。
油然起崚嶒，闪若惊霍挥。
嘉泽彻中霄，凉飈入重扉。
良苗固怀新，冶叶亦生辉。
从欲天匪私，屡丰古实稀。
垂老藉香火，凌晨肃裳衣。
百拜屈我躬，万感铭我肌。
兹生每有逢，末路敢为欺。
正尔饱丘壑，及此轸疆陲。
念终抱媿耻，已矣徒伤悲。
再酬梅南寿
作者：许及之
朝代：宋

看云注日爱奇峯，撼壁鱼梭欲化龙。
凤沼催诗欣在手，骊珠夺目急扶筇。
老惭尚窃祠庭禄，閒觉惊闻夜漏钟。
报答一春无好语，更怜同社曲优容。
再酬梅南寿
作者：许及之
朝代：宋

看云注日爱奇峰，撼壁鱼梭欲化龙。凤沼催诗欣在手，骊珠夺目急扶筇。老惭尚窃祠庭禄，閒觉惊闻夜漏钟。报答一春无好语，更怜同社曲优容。
冬日邀友同赏
作者：许及之
朝代：宋

令温风有信，林静叶无哗。别种桃舒萼，先期梅著花。成蹊馀屐齿，索笑见檐牙。未饮朝来酒，何妨饭后茶。
冬日邀友同赏
作者：许及之
朝代：宋

令温风有信，林静叶无譁。
别种桃舒萼，先期梅着花。
成蹊余屐齿，索笑见檐牙。
未饮朝来酒，何妨饭后茶。
冬至早起
作者：许及之
朝代：宋

千梳短发俨如霜，起坐中宵待一阳。人道阳生少灾障，才无袜线敢迎长。百念消亡不动灰，犹怜云物拟登台。今秋幸自丰登甚，底事终朝隐隐雷。百里雷声足震惊，地温春近易敷荣。故人新有催梅句，催得阳和太半生。
冬至早起·其一
作者：许及之
朝代：宋

千梳短发俨如霜，起坐中宵待一阳。人道阳生少灾障，才无袜线敢迎长。
冬至早起·其一
作者：许及之
朝代：宋

千梳短髮俨如霜，起坐中宵待一阳。
人道阳生少灾障，才无袜线敢迎长。
冬至早起·其三
作者：许及之
朝代：宋
体裁：七言绝句

百里雷声足震惊，地温春近易敷荣。故人新有催梅句，催得阳和太半生。
冬至早起·其二
作者：许及之
朝代：宋

百念消亡不动灰，犹怜云物拟登台。今秋幸自丰登甚，底事终朝隐隐雷。
冬至早起·其二
作者：许及之
朝代：宋

百念消亡不动灰，犹怜云物拟登台。
今秋幸自丰登甚，底事终朝隠隠雷。
净慈致斋侍者求三教赞
作者：许及之
朝代：宋

休问船来与陆来，桃源到处即天台。双林做底须知会，认著形骸亦苦哉。
净社山中即事二首
作者：许及之
朝代：宋

拾得閒身傍佛庐，吟边不解著工夫。晚来好处无人领，净社山中闻鹧鸪。家童裹饭就僧家，饭了僧来共点茶。听雨轩中无一事，蔷薇却有旋开花。
净社山中即事二首·其一
作者：许及之
朝代：宋

拾得閒身傍佛庐，吟边不解著工夫。晚来好处无人领，净社山中闻鹧鸪。
凈慈致斋侍者求三教赞
作者：许及之
朝代：宋

休问船来与陆来，桃源到处即天台。
双林做底须知会，认着形骸亦苦哉。
凈社山中即事二首·其一
作者：许及之
朝代：宋

拾得閒身傍佛庐，吟边不解着工夫。
晚来好处无人领，凈社山中闻鹧鸪。
凈社山中即事二首·其二
作者：许及之
朝代：宋
体裁：七言绝句

家童裹饭就僧家，饭了僧来共点茶。听雨轩中无一事，蔷薇却有旋开花。
凌霄
作者：许及之
朝代：宋
体裁：五言绝句

羊角连蜷上，青霄便许凌。绝怜香草色，莫遣逐浮萍。
凿池添种荷花
作者：许及之
朝代：宋

累石防花拾弃材，凿池种藕白余苔。
游鯈剩喜波光阔，飞鹭似知人意来。
已见圆荷浮小叶，正须细雨熟黄梅。
莫言旧隠无多景，一派清泉手自开。
凿池添种荷花
作者：许及之
朝代：宋

累石防花拾弃材，凿池种藕白馀苔。游鯈剩喜波光阔，飞鹭似知人意来。已见圆荷浮小叶，正须细雨熟黄梅。莫言旧隐无多景，一派清泉手自开。
刘和州挽词
作者：许及之
朝代：宋

风姿酝藉发阳和，议论峥嵘砥柱波。先见不为时宰信，孤忠惟是圣心多。两州惠爱逢人说，万里功名奈病何。期待自惭无补报，忍观埋玉北山阿。
刘和州輓词
作者：许及之
朝代：宋

风姿醖藉发阳和，议论峥嵘砥柱波。
先见不为时宰信，孤忠惟是圣心多。
两州惠爱逢人说，万里功名奈病何。
期待自惭无补报，忍观埋玉北山阿。
刘正言讲筵视职初直玉堂见案上所和高紫微阳字诗宠和二章见示因用韵答以一首深愧短拙
作者：许及之
朝代：宋
体裁：七言律诗

措世规模岂小康，八荒寿域万年觞。谏行膏泽苕溪水，讲劝渊源养浩堂。遇合共欣鱼纵壑，阔希真见凤朝阳。檐花细雨金銮直，预卜为霖喜色黄。
刘知监端午前一日以诗送甜苦笋末章有谢绝香蒲与酒壶之句以五绝句送酒
作者：许及之
朝代：宋

感君亲与爱相兼，世味谙来已属厌。惠我西湖甜苦笋，为言无苦只知甜。经月梅林扫迹晴，照人湖水拍堤平。软红尘里偷閒客，处士桥边取次行。新来怀抱少人知，自入修门未有诗。鸠自呼晴蛙唤雨，羡君湖上看西施。一沐未还旬日谒，片言敢折累年囚。杜门莫羡过僧夏，多雨方愁损麦秋。湖光可吸太清孤，渔父鸣鞭少得无。幸自有诗酬午节，不应无酒住西湖。
刘知监端午前一日以诗送甜苦笋末章有谢绝香蒲与酒壶之句以五绝句送酒·其一
作者：许及之
朝代：宋
体裁：七言绝句

感君亲与爱相兼，世味谙来已属厌。惠我西湖甜苦笋，为言无苦只知甜。
刘知监端午前一日以诗送甜苦笋末章有谢绝香蒲与酒壶之句以五绝句送酒·其三
作者：许及之
朝代：宋
体裁：七言绝句

新来怀抱少人知，自入修门未有诗。鸠自呼晴蛙唤雨，羡君湖上看西施。
刘知监端午前一日以诗送甜苦笋末章有谢绝香蒲与酒壶之句以五绝句送酒·其二
作者：许及之
朝代：宋

经月梅林扫迹晴，照人湖水拍堤平。
软红尘裏偷閒客，处士桥边取次行。
刘知监端午前一日以诗送甜苦笋末章有谢绝香蒲与酒壶之句以五绝句送酒·其二
作者：许及之
朝代：宋

经月梅林扫迹晴，照人湖水拍堤平。软红尘里偷閒客，处士桥边取次行。
刘知监端午前一日以诗送甜苦笋末章有谢绝香蒲与酒壶之句以五绝句送酒·其五
作者：许及之
朝代：宋
体裁：七言绝句

湖光可吸太清孤，渔父鸣鞭少得无。幸自有诗酬午节，不应无酒住西湖。
刘知监端午前一日以诗送甜苦笋末章有谢绝香蒲与酒壶之句以五绝句送酒·其四
作者：许及之
朝代：宋
体裁：七言绝句

一沐未还旬日谒，片言敢折累年囚。杜门莫羡过僧夏，多雨方愁损麦秋。
初入雁山见双峰
作者：许及之
朝代：宋

钟鼎山林昔罕兼，久污清贯大伤廉。移文谢客颜情厚，弹劾归耕喜属餍。才下盘山为邑里，已排胜境入诗签。年来百虑消磨尽，只有双峰不退尖。
初入雁山见双峰
作者：许及之
朝代：宋

钟鼎山林昔罕兼，久污清贯大伤廉。
移文谢客颜情厚，弹劾归耕喜属餍。
纔下盘山为邑里，已排胜境入诗籤。
年来百虑消磨尽，只有双峰不退尖。
初得梅花呈似参议刘二十九丈
作者：许及之
朝代：宋
体裁：七言律诗

江南驿使是知津，剪送琼枝裹绿筠。触发家山春意思，唤回天地雪精神。护持惟有壶瓶水，映带全无几案尘。一夜梅坡清入梦，不妨持恼谢岩人。
别毛质夫省宣抚丘同知访都督张知院十韵代简
作者：许及之
朝代：宋

交契三生在，违离百念休。杜门烦枉驾，力疾喜登楼。击节听高论，持杯散暮愁。诸公争屈致，故里可淹留。科第休云晚，行藏却自由。安边须远略，造膝待前筹。雨泊中川屿，风帆古括州。知津君已熟，惜别我何忧。京口留青眼，澄江正白头。或纾知己问，已负杀身酬。
别毛质夫省宣抚丘同知访都督张知院十韵代简
作者：许及之
朝代：宋

交契三生在，违离百念休。
杜门烦枉驾，力疾喜登楼。
击节听高论，持杯散暮愁。
诸公争屈致，故里可淹留。
科第休云晚，行藏却自由。
安边须远畧，造膝待前筹。
雨泊中川屿，风帆古括州。
知津君已熟，惜别我何忧。
京口留青眼，澄江正白头。
或纾知己问，已负杀身酬。
到京城日积雨欣霁
作者：许及之
朝代：宋

驱车日日望京师，冷雨潇潇共泪垂。一扫顽阴朝故阙，天开地辟亦如斯。
到京城日积雨欣霁
作者：许及之
朝代：宋

驱车日日望京师，冷雨潇潇共泪垂。
一扫顽阴朝故阙，天开地闢亦如斯。
剪春罗
作者：许及之
朝代：宋
体裁：五言绝句

天亦费机巧，红葩剪似匀。丁宁弄刀女，故故莫争新。
割棕
作者：许及之
朝代：宋
体裁：五言绝句

赤身犹干固，秃节尚毛垂。木也乃如此，人焉胡可窥。
劝农口号十首
作者：许及之
朝代：宋

一劝农家莫惰农，春来雨水已流通。有男有女勤耕绩，必定时和更岁丰。二劝农家奉二亲，爷娘养尔望终身。但行孝顺勤耕种，天不亏人不到贫。三劝农家敬主人，种它田土耐辛勤。若图借贷相怜恤，礼数须教上下分。四劝农家劝主家，去年早稻失收多。未还旧欠无从出，随力周旋更借它。五劝农家劝善良，冒耕逃绝更思量。官司既许从今首，好与儿孙做久长。六劝农家劝北乡，北乡田少尽茅冈。早禾有种何妨种，胜似閒教满地荒。七劝农家趁雨时，陂塘蓄水是便宜。众人殖利还他殖，自饱须知别个饥。八劝农家莫斗争，到官宁免废农耕。欺公毕竟添烦恼，作善安平过一生。九劝农家纳税租，莫教县吏更追呼。只催常赋他无扰，合体公家有与无。十劝农家各力田，长官无补近三年。民淳讼简因藏拙，谢汝分宜父老贤。
劝农口号十首·其一
作者：许及之
朝代：宋
体裁：七言绝句

一劝农家莫惰农，春来雨水已流通。有男有女勤耕绩，必定时和更岁丰。
劝农口号十首·其七
作者：许及之
朝代：宋

七劝农家趁雨时，陂塘蓄水是便宜。众人殖利还他殖，自饱须知别个饥。
劝农口号十首·其七
作者：许及之
朝代：宋

七劝农家趁雨时，陂塘蓄水是便宜。
众人殖利还他殖，自饱须知别箇饥。
劝农口号十首·其三
作者：许及之
朝代：宋
体裁：七言绝句

三劝农家敬主人，种它田土耐辛勤。若图借贷相怜恤，礼数须教上下分。
劝农口号十首·其九
作者：许及之
朝代：宋
体裁：七言绝句

九劝农家纳税租，莫教县吏更追呼。只催常赋他无扰，合体公家有与无。
劝农口号十首·其二
作者：许及之
朝代：宋
体裁：七言绝句

二劝农家奉二亲，爷娘养尔望终身。但行孝顺勤耕种，天不亏人不到贫。
劝农口号十首·其五
作者：许及之
朝代：宋
体裁：七言绝句

五劝农家劝善良，冒耕逃绝更思量。官司既许从今首，好与儿孙做久长。
劝农口号十首·其八
作者：许及之
朝代：宋
体裁：七言绝句

八劝农家莫斗争，到官宁免废农耕。欺公毕竟添烦恼，作善安平过一生。
劝农口号十首·其六
作者：许及之
朝代：宋
体裁：七言绝句

六劝农家劝北乡，北乡田少尽茅冈。早禾有种何妨种，胜似閒教满地荒。
劝农口号十首·其十
作者：许及之
朝代：宋
体裁：七言绝句

十劝农家各力田，长官无补近三年。民淳讼简因藏拙，谢汝分宜父老贤。
劝农口号十首·其四
作者：许及之
朝代：宋
体裁：七言绝句

四劝农家劝主家，去年早稻失收多。未还旧欠无从出，随力周旋更借它。
劝农毕事呈同官
作者：许及之
朝代：宋

偶遵令甲得劭农，词鄙唯期与俗通。乍可催科成政拙，且须忧国愿年丰。与民三载幸相亲，试邑何功得庇身。他日去思无可纪，较量惟只有清贫。扶犁感尔陇头人，自古民生合在勤。五斗空餐惭令尹，可怜无补及毫分。艰难功业属皇家，每为农桑下诏多。滥抚一同何补报，祇先劝课未皇他。
劝农毕事呈同官·其一
作者：许及之
朝代：宋
体裁：七言绝句

偶遵令甲得劭农，词鄙唯期与俗通。乍可催科成政拙，且须忧国愿年丰。
劝农毕事呈同官·其三
作者：许及之
朝代：宋
体裁：七言绝句

扶犁感尔陇头人，自古民生合在勤。五斗空餐惭令尹，可怜无补及毫分。
劝农毕事呈同官·其二
作者：许及之
朝代：宋
体裁：七言绝句

与民三载幸相亲，试邑何功得庇身。他日去思无可纪，较量惟只有清贫。
劝农毕事呈同官·其四
作者：许及之
朝代：宋
体裁：七言绝句

艰难功业属皇家，每为农桑下诏多。滥抚一同何补报，祇先劝课未皇他。
北方馆馹屏风皆画落墨牡丹
作者：许及之
朝代：宋

亭车京洛净风沙，几见屏开落墨花。故国似人犹可喜，穠肌何况谢铅华。
北方馆驲屏风皆画落墨牡丹
作者：许及之
朝代：宋

停车京洛净风沙，几见屏开落墨花。故国似人犹可喜，秾肌何况谢铅华。
北方馆驲屏风皆画落墨牡丹
作者：许及之
朝代：宋

停车京洛浄风沙，几见屏开落墨花。
故国似人犹可喜，秾肌何况谢铅华。
十四弦
作者：许及之
朝代：宋
体裁：七言绝句

马上征人湿拥毡，犹将愁思曲中传。向来有句真成谶，小雨斜风十四弦。
午暑睡起忽怀范武子走笔当简
作者：许及之
朝代：宋

读书岩中范武子，尔有此地何时归。岩边有石不可煮，世间万事巧相违。火云烁石畏出户，正似雪深坚卧时。吾甘饥冻死即死，触热生惭褦襶儿。尔近添丁亦可喜，丁多何补于明时。除却操戈与执耒，此外文墨徒尔为。暑风翕翕树头动，吹过井梧方是凉。拂拭桃笙阴处卧，谁知我亦出羲皇。睡来只有茶一碗，共啜何人眼暂明。忽忆都钱范监库，种来脩竹似渠清。尔家阿换秀而温，三岁知音可共论。唱得痴顽三昧曲，新来何似许监门。
午暑睡起忽怀范武子走笔当简·其一
作者：许及之
朝代：宋
体裁：七言绝句

读书岩中范武子，尔有此地何时归。岩边有石不可煮，世间万事巧相违。
午暑睡起忽怀范武子走笔当简·其三
作者：许及之
朝代：宋
体裁：七言绝句

尔近添丁亦可喜，丁多何补于明时。除却操戈与执耒，此外文墨徒尔为。
午暑睡起忽怀范武子走笔当简·其二
作者：许及之
朝代：宋
体裁：七言绝句

火云烁石畏出户，正似雪深坚卧时。吾甘饥冻死即死，触热生惭褦襶儿。
午暑睡起忽怀范武子走笔当简·其五
作者：许及之
朝代：宋

睡来只有茶一碗，共啜何人眼暂明。
忽忆都钱范监库，种来修竹似渠清。
午暑睡起忽怀范武子走笔当简·其五
作者：许及之
朝代：宋

睡来只有茶一碗，共啜何人眼暂明。忽忆都钱范监库，种来脩竹似渠清。
午暑睡起忽怀范武子走笔当简·其六
作者：许及之
朝代：宋
体裁：七言绝句

尔家阿换秀而温，三岁知音可共论。唱得痴顽三昧曲，新来何似许监门。
午暑睡起忽怀范武子走笔当简·其四
作者：许及之
朝代：宋
体裁：七言绝句

暑风翕翕树头动，吹过井梧方是凉。拂拭桃笙阴处卧，谁知我亦出羲皇。
卖花行
作者：许及之
朝代：宋

缃桃绯杏琴心叠，睡起海棠收醉颊。麝煤输彻锦薰笼，金脂染就来禽帖。姚家魏家苦留春，花信未先红一捻。卖花老翁正自痴，预喜荷钱出小池。却恨身非殷七七，一日之中成四时。不念书生抱孤节，昨夜东风长华发。
卖花行
作者：许及之
朝代：宋

缃桃绯杏琴心迭，睡起海棠收醉颊。
麝煤输彻锦熏笼，金脂染就来禽帖。
姚家魏家苦留春，花信未先红一捻。
卖花老翁正自痴，预喜荷钱出小池。
却恨身非殷七七，一日之中成四时。
不念书生抱孤节，昨夜东风长华髮。
南省帘外唱和五首
作者：许及之
朝代：宋

句读江西独亢宗，笔裨造化蚤论功。相逢客已传河尹，未见天教忆戴公。欻讶鞭鸾仙尚散，犹怜小草味能同。明朝遣客方公事，醉墨何妨落暮鸿。寒似西来不立宗，酒兵屡敌故难功。诗成染笔能忙事，勘罢糊名也自公。细雨烧灯惊节过，清尊华发与君同。故园花讯新来少，欲问平安无过鸿。画史何人更姓吴，梁园重与续成图。晴泥正好一犁雨，归思还先六幅蒲。院锁馀寒春力峭，书残午后客情孤。新诗剩喜相料理，已觉胸中隘五湖。桃李枝头锁冱寒，天工一笑发嫣然。唤回雪苑阳春脚，幻出琼壶小有天。欻看南图羊角上，恍思西抹阿婆年。政须点勘频呵护，准拟开函近御筵。不因呵手轴书帘，颛帝司寒盍解严。已放官梅撩杜老，更堪园柳忆陶潜。定无裁鉴追王谢，敢别妍媸摈嫫盐。尔许空餐已知愧，底须自喜作沾沾。
南省帘外唱和五首·其一
作者：许及之
朝代：宋
体裁：七言律诗

句读江西独亢宗，笔裨造化蚤论功。相逢客已传河尹，未见天教忆戴公。欻讶鞭鸾仙尚散，犹怜小草味能同。明朝遣客方公事，醉墨何妨落暮鸿。
南省帘外唱和五首·其三
作者：许及之
朝代：宋

画史何人更姓吴，梁园重与续成图。
晴泥正好一犁雨，归思还先六幅蒲。
院锁余寒春力峭，书残午后客情孤。
新诗剩喜相料理，已觉胸中隘五湖。
南省帘外唱和五首·其三
作者：许及之
朝代：宋

画史何人更姓吴，梁园重与续成图。晴泥正好一犁雨，归思还先六幅蒲。院锁馀寒春力峭，书残午后客情孤。新诗剩喜相料理，已觉胸中隘五湖。
南省帘外唱和五首·其二
作者：许及之
朝代：宋

寒似西来不立宗，酒兵屡敌故难功。诗成染笔能忙事，勘罢糊名也自公。细雨烧灯惊节过，清尊华发与君同。故园花讯新来少，欲问平安无过鸿。
南省帘外唱和五首·其二
作者：许及之
朝代：宋

寒似西来不立宗，酒兵屡敌故难功。
诗成染笔能忙事，勘罢糊名也自公。
细雨烧灯惊节过，清尊华髮与君同。
故园花讯新来少，欲问平安无过鸿。
南省帘外唱和五首·其五
作者：许及之
朝代：宋
体裁：七言律诗

不因呵手轴书帘，颛帝司寒盍解严。已放官梅撩杜老，更堪园柳忆陶潜。定无裁鉴追王谢，敢别妍媸摈嫫盐。尔许空餐已知愧，底须自喜作沾沾。
南省帘外唱和五首·其四
作者：许及之
朝代：宋
体裁：七言律诗

桃李枝头锁冱寒，天工一笑发嫣然。唤回雪苑阳春脚，幻出琼壶小有天。欻看南图羊角上，恍思西抹阿婆年。政须点勘频呵护，准拟开函近御筵。
卫州
作者：许及之
朝代：宋

河决从来国隐忧，卫州那在水边头。伤心中土沦胥久，可但堪嗟一卫州。
卫州
作者：许及之
朝代：宋

河决从来国隠忧，卫州那在水边头。
伤心中土沦胥久，可但堪嗟一卫州。
即事并写和质弟诗呈似
作者：许及之
朝代：宋
体裁：七言律诗

新绿愔愔长茂材，嫩流漠漠养深苔。一梭金影缗蛮过，半缬花光剥啄来。槛竹鸣边垂粉箨，池萍缺处落肥梅。閒中偏得园林趣，更觉清和意象开。
又上梁丞相寿口号十首
作者：许及之
朝代：宋

恭惟炎运恰中天，间气真成五百年。以舜继尧方诞圣，维申及甫即生贤。石笋金鸡传地谶，凤池虎榜属儒真。向来再世方稽验，今日兼荣孰比伦。往分南国戎夷问，再入中台宇宙和。狡兔漫为三窟计，长城只倚一贤多。庆成礼就端成殿，上寿仪陈德寿宫。霁日祥云回顷刻，燮调妙用不言功。天数已周花甲子，中原合见汉威仪。极知庙略归樽俎，倚看元勋上鼎彝。真人得道自崆峒，万国同归寿域中。致却升平更何事，朱颜绿发侍重瞳。殿家前日中和节，相府今朝岳降辰。敕遣貂珰宣赐酒，黄封题作百千春。万里云霄行白日，八荒桃李自春风。不须更弃人间事，一转钧陶九转功。晓来微雨弄新晴，晚看蟾光一掐明。学语小儿争祝颂，相公长似月初生。乾坤长物门阑客，会计丛中委吏身。拟算中书都几考，直须东海看扬尘。
又上梁丞相寿口号十首·其一
作者：许及之
朝代：宋
体裁：七言绝句

恭惟炎运恰中天，间气真成五百年。以舜继尧方诞圣，维申及甫即生贤。
又上梁丞相寿口号十首·其一〇
作者：许及之
朝代：宋

干坤长物门阑客，会计丛中委吏身。
拟算中书都几考，直须东海看扬尘。
又上梁丞相寿口号十首·其七
作者：许及之
朝代：宋
体裁：七言绝句

殿家前日中和节，相府今朝岳降辰。敕遣貂珰宣赐酒，黄封题作百千春。
又上梁丞相寿口号十首·其三
作者：许及之
朝代：宋
体裁：七言绝句

往分南国戎夷问，再入中台宇宙和。狡兔漫为三窟计，长城只倚一贤多。
又上梁丞相寿口号十首·其九
作者：许及之
朝代：宋
体裁：七言绝句

晓来微雨弄新晴，晚看蟾光一掐明。学语小儿争祝颂，相公长似月初生。
又上梁丞相寿口号十首·其二
作者：许及之
朝代：宋

石笋金鷄传地谶，凤池虎榜属儒真。
向来再世方稽验，今日兼荣孰比伦。
又上梁丞相寿口号十首·其二
作者：许及之
朝代：宋

石笋金鸡传地谶，凤池虎榜属儒真。向来再世方稽验，今日兼荣孰比伦。
又上梁丞相寿口号十首·其五
作者：许及之
朝代：宋

天数已周花甲子，中原合见汉威仪。极知庙略归樽俎，倚看元勋上鼎彝。
又上梁丞相寿口号十首·其五
作者：许及之
朝代：宋

天数已周花甲子，中原合见汉威仪。
极知庙畧归樽俎，倚看元勋上鼎彝。
又上梁丞相寿口号十首·其八
作者：许及之
朝代：宋
体裁：七言绝句

万里云霄行白日，八荒桃李自春风。不须更弃人间事，一转钧陶九转功。
又上梁丞相寿口号十首·其六
作者：许及之
朝代：宋

真人得道自崆峒，万国同归寿域中。致却升平更何事，朱颜绿发侍重瞳。
又上梁丞相寿口号十首·其六
作者：许及之
朝代：宋

真人得道自崆峒，万国同归寿域中。
致却升平更何事，朱颜绿髮侍重瞳。
又上梁丞相寿口号十首·其十
作者：许及之
朝代：宋

乾坤长物门阑客，会计丛中委吏身。拟算中书都几考，直须东海看扬尘。
又上梁丞相寿口号十首·其四
作者：许及之
朝代：宋
体裁：七言绝句

庆成礼就端成殿，上寿仪陈德寿宫。霁日祥云回顷刻，燮调妙用不言功。
又代贺十韵
作者：许及之
朝代：宋
体裁：五言排律

南极昭穹象，东储庆寿昌。千秋符季月，五日近重阳。银榜辰仪肃，铜吹甲观祥。两宫开燕喜，万国庆元良。竞指椿为算，争持菊泛觞。恭惟天广大，仰止日辉光。继体观行健，重轮耀有常。自然高宇宙，何物介陵冈。监古惭能读，分僚忝接行。三王真有道，更欲祝绵长。
又再和转庵且置诗话聊答说禅之什
作者：许及之
朝代：宋

见性元非说，传心岂得哗。三更亲受法，五叶自开花。虽遇夺衣岭，终摇度橹牙。要知观自在，不异鸠盘茶。
又再和转庵且置诗话聊答说禅之什
作者：许及之
朝代：宋

见性元非说，传心岂得譁。
三更亲受法，五叶自开花。
虽遇夺衣岭，终摇度艣牙。
要知观自在，不异鸠盘茶。
又复次韵为酬答说禅偈言
作者：许及之
朝代：宋

密传当正受，谛听勿高哗。要结菩提果，须开顿悟花。祖师禅上阵，大将拥高牙。赴了斋时饭，大家同吃茶。
又復次韵为酬答说禅偈言
作者：许及之
朝代：宋

密传当正受，谛听勿高譁。
要结菩提果，须开顿悟花。
祖师禅上阵，大将拥高牙。
赴了斋时饭，大家同吃茶。
又次韵转庵用食黄雀韵赞叹邓长孺曩得予端研邓为转庵甥方在疚
作者：许及之
朝代：宋

论研当考石精微，观人岂计体瘠肥。
歙溪入浙无淹期，刷丝罗纹如出机。
比并端坑终品卑，就中古端见尤稀。
难得已叹承平时，长绳束腰下岩扉。
宿粮腰畔不捄饥，凿深泉眼迸若飞。
浸淫竟日无光晞，轻生重石不悟非。
石工传业犹孙枝，我售古璞千金归。
璞虽云石玉为肌，信手得墨无拒违。
事忙行草取次宜，才衰笔老无发挥。
顷见邓友辍赠之，质粹材美不可讥。
契家有子吾所知，文章光焰期腾晖。
不妨怪怪仍奇奇，酷似牢之惟舅依。
嗟嗟尚怵霜露悲，循陔自苦躬采薇。
读礼以外将胡为，力学报亲其殆几。
学非有厌书非痴，有志于上皆可希。
彤庭对策决大疑，制草说命周南妃。
玉堂从容有余师，古来孽子操心危。
勉旃无令一篑亏，万钉要看黄金围。
又次韵转庵用食黄雀韵赞叹邓长孺曩得予端研邓为转庵甥方在疚
作者：许及之
朝代：宋

论研当考石精微，观人岂计体瘠肥。歙溪入浙无淹期，刷丝罗纹如出机。比并端坑终品卑，就中古端见尤稀。难得已叹承平时，长绳束腰下岩扉。宿粮腰畔不救饥，凿深泉眼迸若飞。浸淫竟日无光晞，轻生重石不悟非。石工传业犹孙枝，我售古璞千金归。璞虽云石玉为肌，信手得墨无拒违。事忙行草取次宜，才衰笔老无发挥。顷见邓友辍赠之，质粹材美不可讥。契家有子吾所知，文章光焰期腾晖。不妨怪怪仍奇奇，酷似牢之惟舅依。嗟嗟尚怵霜露悲，循陔自苦躬采薇。读礼以外将胡为，力学报亲其殆几。学非有厌书非痴，有志于上皆可希。彤庭对策决大疑，制草说命周南妃。玉堂从容有馀师，古来孽子操心危。勉旃无令一篑亏，万钉要看黄金围。
双溪堂
作者：许及之
朝代：宋
体裁：五言绝句

境与人俱胜，心无水共流。奇奇仍怪怪，莫莫更休休。
叠用韵酬常之
作者：许及之
朝代：宋

迢迢起顿两三峰，石窟门边有断龙。致爽君能豪拄笏，策疲我愧老支筇。论诗句句谐唐律，举酒时时敌汉钟。谢客分留馀物色，可能无意更形容。
古柏行
作者：许及之
朝代：宋
体裁：古风

太华山头有古柏，宿柯成铜根化石。自从出地受雪霜，直到于今几千尺。向来移种向中州，挽之不动艰万牛。根连玄圃渗七泽，凤凰将雏鸣上头。春草寒花几衰歇，枯蔓朽株风屡拔。岿然此柏安如山，匝地清阴覆椒樾。不辞孤立成大厦，匠石踌蹰少须暇。
同寮约过包山因问讯玉津牡丹再次韵呈子仪侍郎
作者：许及之
朝代：宋

传闻有约过包山，节遇天祺得暂閒。便有啼莺迎柳外，不妨飞蝶导花间。东吴壮观随潮长，西洛风光指日还。独恨微臣无补报，勋名分寸盍跻攀。
同寮约过包山因问讯玉津牡丹再次韵呈子仪侍郎
作者：许及之
朝代：宋

传闻有约过包山，节遇天祺得暂閒。
便有啼鶑迎柳外，不妨飞蝶导花间。
东吴壮观随潮长，西洛风光指日还。
独恨微臣无补报，勋名分寸盍跻攀。
同年会拜三茅不及与呈袁侍郎同年
作者：许及之
朝代：宋
体裁：五言律诗

地秘三茅胜，班高玉笋明。昔年同日喜，共拜一阳生。造化何劳补，弥文意自成。梅花开句眼，争得不关情。
同转庵诸人筠斋赏荷花次转庵韵
作者：许及之
朝代：宋

一笑筠斋同集客，眼看荷花笑中坼。未说赏花先赏叶，破晓清香晨竟夕。了知出水非雕饰，乍觉临流似涂泽。多情落日助酣红，争媚清漪动寒碧。其间得意谁最多，几个文禽不容只。锦鳞似梭跃流黄，雨盖如镕倾大白。同社持觞聊破戒，行令传花非俚画。昆明撑舟真锦渡，太华如船俨仙籍。明朝定尔传新篇，今日袖然有诗伯。诗来忽起西湖思，我辈已觉蓬莱隔。忆曾画船作夜游，亲听菱歌和露摘。南高北高祇在眼，长桥短桥频泛宅。挂冠神武吾盍归，奏篇未央君盍适。便应献策取貂蝉，焉用孤吟和蝼蝈。功成五湖有成例，全赐西湖底分擘。回视筠斋乃坳堂，岂须更许渔争席。红莲绿水姑相娱，明月夜光成浪获。当暑清风诵三过，真是双清泯心迹。
同转庵诸人筠斋赏荷花次转庵韵
作者：许及之
朝代：宋

一笑筠斋同集客，眼看荷花笑中坼。
未说赏花先赏叶，破晓清香晨竟夕。
了知出水非雕饰，乍觉临流似涂泽。
多情落日助酣红，争媚清漪动寒碧。
其间得意谁最多，几箇文禽不容隻。
锦鳞似梭跃流黄，雨盖如镕倾大白。
同社持觞聊破戒，行令传花非俚画。
昆明撑舟真锦渡，太华如船俨仙籍。
明朝定尔传新篇，今日褎然有诗伯。
诗来忽起西湖思，我辈已觉蓬莱隔。
忆曾画船作夜游，亲听菱歌和露摘。
南高北高祇在眼，长桥短桥频泛宅。
挂冠神武吾盍归，奏篇未央君盍适。
便应献策取貂蝉，焉用孤吟和蝼蝈。
功成五湖有成例，全赐西湖底分擘。
回视筠斋乃坳堂，岂须更许渔争席。
红莲绿水姑相娱，明月夜光成浪获。
当暑清风诵三过，真是双清泯心迹。
后庭花
作者：许及之
朝代：宋

叶如花傍砌，往事逐浮华。旧曲惟传恨，人间复见花。
后庭花
作者：许及之
朝代：宋

叶如花傍砌，往事逐浮华。
旧曲惟传恨，人间復见花。
含笑花
作者：许及之
朝代：宋
体裁：五言绝句

微拆香喷鼻，低垂羞傍人。花中如此粲，未笑已生春。
听刘念九丈二姬歌所和醉时歌明日亦次韵送似时已三鼓
作者：许及之
朝代：宋

边头幕府文书省，功名之心灰似冷。老去英雄髀生肉，功名之心死未足。中原有土尚沦金，中原有民惟戴宋。天开地辟会有日，竹头木屑宁无用。男儿信命人见嗤，命轻于山重于丝。未肯身同草木腐，径欲名与天壤期。行藏我何有，交友勿复疑。躬行即吾道，归求有馀师。和气冲融自斟酌，荣枯不逐花开落。物理天时信有终，云虽出岫终归壑。未须高卧百尺楼，未须紧束春秋阁。夫子适去还适来，无波古井生青苔。我独不归何为哉，渴心已觉飞黄埃。长鲸未骑且扪虱，不妨随意芬浮杯。
听刘念九丈二姬歌所和醉时歌明日亦次韵送似时已三鼓
作者：许及之
朝代：宋

边头幕府文书省，功名之心灰似冷。
老去英雄髀生肉，功名之心死未足。
中原有土尚沦金，中原有民惟戴宋。
天开地闢会有日，竹头木屑宁无用。
男儿信命人见嗤，命轻于山重于丝。
未肯身同草木腐，径欲名与天壤期。
行藏我何有，交友勿復疑。
躬行即吾道，归求有余师。
和气冲融自斟酌，荣枯不逐花开落。
物理天时信有终，云虽出岫终归壑。
未须高卧百尺楼，未须紧束春秋阁。
夫子适去还适来，无波古井生青苔。
我独不归何为哉，渴心已觉飞黄埃。
长鲸未骑且扪蝨，不妨随意芬浮杯。
听德久弹秋思
作者：许及之
朝代：宋
体裁：七言绝句

潘郎胸次有经纶，指下声如笔下真。已是不禁秋意思，更弹秋思苦撩人。
听湘西许老弹琴
作者：许及之
朝代：宋

颜裏常春鬓已秋，抱琴时与破牢愁。
自言旧曲都忘却，弹未终时且罢休。
听湘西许老弹琴
作者：许及之
朝代：宋

颜里常春鬓已秋，抱琴时与破牢愁。自言旧曲都忘却，弹未终时且罢休。
听转庵弹琴
作者：许及之
朝代：宋

竞春人去客苔侵，喜对安仁理玉琴。百尺游丝非助我，一声啼鴂是知音。湘桃作意红兼白，碧柳随宜浅更深。昨日胭脂今日雪，可怜墙角两来禽。
听转庵弹琴
作者：许及之
朝代：宋

竞春人去客苔侵，喜对安仁理玉琴。
百尺游丝非助我，一声啼鴂是知音。
湘桃作意红兼白，碧柳随宜浅更深。
昨日臙脂今日雪，可怜墙角两来禽。
吴门次韵颐刚严陵留别过新安
作者：许及之
朝代：宋
体裁：七言律诗

功名破甑等虚空，身世随缘邴曼容。行色过于秋澹薄，离情恰似酒醇浓。想君时看水西景，顾我方听夜半钟。莫计升沉须强饭，男儿爱惜鬓星松。
呈张功甫
作者：许及之
朝代：宋

乞得云台散吏归，园亭物物有光辉。临湖更要波光阔，付与沙鸥自在飞。插来杨柳已梳风，乞与渔师泊短篷。岁晚芦林总摇落，隔湖认得老邻翁。篮舆轧轧上梅桥，玉照崚嶒入望遥。梅与主人俱旧识，一年诗兴又相撩。
呈张功甫·其一
作者：许及之
朝代：宋
体裁：七言绝句

乞得云台散吏归，园亭物物有光辉。临湖更要波光阔，付与沙鸥自在飞。
呈张功甫·其三
作者：许及之
朝代：宋
体裁：七言绝句

篮舆轧轧上梅桥，玉照崚嶒入望遥。梅与主人俱旧识，一年诗兴又相撩。
呈张功甫·其二
作者：许及之
朝代：宋
体裁：七言绝句

插来杨柳已梳风，乞与渔师泊短篷。岁晚芦林总摇落，隔湖认得老邻翁。
周和叔挽词
作者：许及之
朝代：宋

不烦月旦课乡评，少日声名老更成。百里恩波东浙水，两州遗爱蜀江城。操持坚彻神明惧，精爽全归父母生。子有笔端公不死，故交零落我伤情。
周和叔輓词
作者：许及之
朝代：宋

不烦月旦课乡评，少日声名老更成。
百里恩波东淛水，两州遗爱蜀江城。
操持坚彻神明惧，精爽全归父母生。
子有笔端公不死，故交零落我伤情。
周时仲提干求二亲墓亭扁答以攀柏因为著语
作者：许及之
朝代：宋
体裁：古风

扫松拜亲墓，攀柏念亲泣。柏露滴儿衣，儿泪和露湿。五鼎从可陈，三釜嗟何及。坟前白颈鸦，终日声楂楂。
周畏知遗二毫笔虽旧犹耐书戏作六言奉简
作者：许及之
朝代：宋

我愧不能扛鼎，君安得此如椽。拔羊兔毛以利，较夔蚿足相怜。不肯羊质欺世，宁作兔园隐居。令尹虽旧令尹，中书今尚中书。
周畏知遗二毫笔虽旧犹耐书戏作六言奉简·其一
作者：许及之
朝代：宋
体裁：六言诗

我愧不能扛鼎，君安得此如椽。拔羊兔毛以利，较夔蚿足相怜。
周畏知遗二毫笔虽旧犹耐书戏作六言奉简·其二
作者：许及之
朝代：宋

不肯羊质欺世，宁作兔园隐居。令尹虽旧令尹，中书今尚中书。
周畏知遗二毫笔虽旧犹耐书戏作六言奉简·其二
作者：许及之
朝代：宋

不肯羊质欺世，宁作兔园隠居。
令尹虽旧令尹，中书今尚中书。
和人惠白莲花
作者：许及之
朝代：宋
体裁：七言律诗

碧莲花发梦湾矶，鹤骨难教厚禄肥。夜月擎来双掌露，晓风拂动六铢衣。渔歌过后香犹湿，鹭影移时雪欲霏。风月既为专一壑，茅茨何自有光辉。
和人惠诗併素馨油·其一
作者：许及之
朝代：宋

万桂丛中不记年，行藏极处只由天。
朝回若问南湖叟，依旧山边復水边。
和人惠诗并素馨油
作者：许及之
朝代：宋

万桂丛中不记年，行藏极处只由天。朝回若问南湖叟，依旧山边复水边。晴窗一缕海南云，彻骨风流自可人。由作桂油膏面样，不妨粉念混天真。
和人惠诗并素馨油·其一
作者：许及之
朝代：宋

万桂丛中不记年，行藏极处只由天。朝回若问南湖叟，依旧山边复水边。
和人惠诗并素馨油·其二
作者：许及之
朝代：宋
体裁：七言绝句

晴窗一缕海南云，彻骨风流自可人。由作桂油膏面样，不妨粉念混天真。
和人见寄
作者：许及之
朝代：宋
体裁：五言律诗

一别三年久，无书堪往还。自怜供吏役，长羡似僧閒。契阔诗情在，提撕鬓影斑。敲门湖上寺，居士已开山。
和居甫仍喜其得雄
作者：许及之
朝代：宋

归巢倦翼底须营，家近容成取次青。笑我崎岖山上路，羡君潇洒竹间亭。弄璋已觉门阑喜，引玉尤惊里巷听。得子且欣容易养，庚壬乙丙况藏丁。
和居甫仍喜其得雄
作者：许及之
朝代：宋

归巢倦翼底须营，家近容成取次青。
笑我崎岖山上路，羡君潇洒竹间亭。
弄璋已觉门阑喜，引玉尤惊里衖听。
得子且欣容易养，庚壬乙丙况藏丁。
和才叔次韵
作者：许及之
朝代：宋

閒中宜可乐，病外复何愁。块坐疑三刖，朋来散百忧。琴弹欣改调，瓶罄喜归谋。岂复行藏计，终朝只倚楼。诗社久疏索，吟笺殊涩悭。遥怜疑落落，近喜复斑斑。柳密莺酬答，花深蝶往还。春光顿如许，人事苦相关。
和才叔次韵·其一
作者：许及之
朝代：宋

閒中宜可乐，病外复何愁。块坐疑三刖，朋来散百忧。琴弹欣改调，瓶罄喜归谋。岂复行藏计，终朝只倚楼。
和才叔次韵·其一
作者：许及之
朝代：宋

閒中宜可乐，病外復何愁。
块坐疑三刖，朋来散百忧。
琴弹欣改调，缾罄喜归谋。
岂復行藏计，终朝只倚楼。
和才叔次韵·其二
作者：许及之
朝代：宋

诗社久疎索，吟笺殊涩悭。
遥怜疑落落，近喜復斑斑。
柳密鶑酬答，花深蝶往还。
春光顿如许，人事苦相关。
和才叔次韵·其二
作者：许及之
朝代：宋

诗社久疏索，吟笺殊涩悭。遥怜疑落落，近喜复斑斑。柳密莺酬答，花深蝶往还。春光顿如许，人事苦相关。
和袁同年接伴谒洪泽镇龙祠韵
作者：许及之
朝代：宋

鬼神为德着冥冥，不在牲牷只在诚。
护客往来今九度，感神昭假等三成。
长安妥帖平于席，画舫夷犹稳作程。
应鉴微衷有孤愤，中原却隔泗州城。
和袁同年接伴谒洪泽镇龙祠韵
作者：许及之
朝代：宋

鬼神为德著冥冥，不在牲牷只在诚。护客往来今九度，感神昭假等三成。长安妥帖平于席，画舫夷犹稳作程。应鉴微衷有孤愤，中原却隔泗州城。
和袁同年接伴赓从客陆成文韵
作者：许及之
朝代：宋

雁塔题名不记年，相从淮海喜跫然。了知鹏鴳悬微分，祇觉夔蚿有故怜。共泛仙舟凌浩渺，赓吟醉墨堕芳鲜。少游陈迹无寻处，小五湖中水拍天。
和袁同年接伴赓从客陆成文韵
作者：许及之
朝代：宋

鴈塔题名不记年，相从淮海喜跫然。
了知鹏鷃悬微分，祇觉夔蚿有故怜。
共泛仙舟凌浩渺，赓吟醉墨堕芳鲜。
少游陈迹无寻处，小五湖中水拍天。
和袁同年接伴赓从客陆成父玉簪花韵
作者：许及之
朝代：宋
体裁：七言绝句

玉长蓝田洁更芳，盍簪如待紫阳装。仙人尚欠头冠在，好种黄葵阿那傍。
和袁同年接伴赓从客陆成父至宝应县韵
作者：许及之
朝代：宋
体裁：七言绝句

雨洗秋光滴夜凉，斗牛河汉绚文章。明时不宝埋光瑞，应有真贤为发祥。
和袁同年接伴赓从客陆成父至淮阴县韵
作者：许及之
朝代：宋
体裁：七言绝句

日月光中尽彻侯，独全终始是封留。可怜胯下奇男子，虽愧淮阴不愧刘。
和袁同年接伴赓从客霍希文过楚州韵
作者：许及之
朝代：宋

一水分流西复东，画船随水去匆匆。晚风鼓角增悲壮，高垒营屯足长雄。粮道已无清口应，舟师会把朔庭空。眼中方略全图在，未肯轻将属画工。
和袁同年接伴赓从客霍希文过楚州韵
作者：许及之
朝代：宋

一水分流西復东，画船随水去匆匆。
晚风鼓角增悲壮，高垒营屯足长雄。
粮道已无清口应，舟师会把朔庭空。
眼中方畧全图在，未肯轻将属画工。
和转庵与洪共之说诗谈禅之什
作者：许及之
朝代：宋

铛坐听清话，鼎来宜笑哗。诗谈五字律，禅说一枝花。未肯传衣钵，先须借齿牙。老婆心更切，黄檗正栽茶。
和转庵与洪共之说诗谈禅之什
作者：许及之
朝代：宋

铛坐听清话，鼎来宜笑譁。
诗谈五字律，禅说一枝花。
未肯传衣钵，先须借齿牙。
老婆心更切，黄檗正栽茶。
和转庵白莲
作者：许及之
朝代：宋
体裁：五言律诗

虚籁一声蝉，通宵月正悬。亭亭承露掌，历历涉波仙。夜色起香雾，晓光收玉烟。层冰不可致，清赋忆前年。
和韵题茧庵
作者：许及之
朝代：宋

荣枯翻覆手，生死出入息。
那将有限身，苦作无俚画。
譬彼三眠蚕，已足三食力。
作茧聊自藏，随化各有适。
石椁翁固痴，锸埋儿作剧。
忆昨办同穴，物理念终极。
斸地号茧窝，开径延友益。
今闻梅山作，真得曹溪滴。
袖手将诗坛，忘形规寿宅。
达观接前修，美意非毒腊。
智愚虽相较，今古归一识。
何当访此老，同为逆旅客。
和韵题茧庵
作者：许及之
朝代：宋

荣枯翻覆手，生死出入息。那将有限身，苦作无俚画。譬彼三眠蚕，已足三食力。作茧聊自藏，随化各有适。石椁翁固痴，锸埋儿作剧。忆昨办同穴，物理念终极。斸地号茧窝，开径延友益。今闻梅山作，真得曹溪滴。袖手将诗坛，忘形规寿宅。达观接前脩，美意非毒腊。智愚虽相较，今古归一识。何当访此老，同为逆旅客。
咏史
作者：许及之
朝代：宋

南汉倾颓宫女亡，风流争睹一花香。香名认取素馨字，玉树琼花一样妆。
咏史
作者：许及之
朝代：宋

南汉倾颓宫女亡，风流争覩一花香。
香名认取素馨字，玉树琼花一样粧。
咏槐
作者：许及之
朝代：宋

槐绿复槐绿，时来人自忙。处阴聊避影，岁月去堂堂。
咏槐
作者：许及之
朝代：宋

槐绿復槐绿，时来人自忙。
处阴聊避影，岁月去堂堂。
啸风岩
作者：许及之
朝代：宋
体裁：五言绝句

人言风从虎，风岂虎所出。吹万生一虚，石兄故无物。
善士严明仲挽词
作者：许及之
朝代：宋

清风元在钓台边，分派东嘉世有传。教子以经无尽藏，活人为德不唐捐。年登九九方开帙，心契三三即了禅。寿得考终称善士，合将哀些表新阡。
善士严明仲輓词
作者：许及之
朝代：宋

清风元在钓台边，分派东嘉世有传。
教子以经无尽藏，活人为德不唐捐。
年登九九方开袠，心契三三即了禅。
寿得考终称善士，合将哀些表新阡。
喜子仪侍郎同游
作者：许及之
朝代：宋
体裁：七言律诗

拟访南山自北山，长堤信马只如閒。画船瞥见矜红粉，紫燕惊飞透白鹇。三过名园成选胜，再临高阁似知还。兹游不负花时节，寡和阳春更许攀。
喜宣甫至戏呈
作者：许及之
朝代：宋
体裁：七言律诗

陶溪路远强跻攀，犹得诗筒暂往还。有便催租俄败意，无心听鹊忽承颜。菊花满径成三老，梅萼穿林见一斑。肯为转庵聊且住，预愁约束裹粮悭。
喜德久从人使北来归
作者：许及之
朝代：宋
体裁：七言律诗

诗翁万里恰归来，涤面那无一点埃。生马谙骑便武事，故京熟览动诗才。别来我已成炊梦，此去君应悟劫灰。见说北庭犹假息，可无尊酒沃崔嵬。
喜德久从人使虏来归
作者：许及之
朝代：宋

诗翁万里恰归来，涤面那无一点埃。
生马闇骑便武事，故京熟览动诗才。
别来我已成炊梦，此去君应悟劫灰。
具说胡危犹假息，可无尊酒沃崔嵬。
喜闻转庵新结暖阁因赋
作者：许及之
朝代：宋

老来百事一无能，寒燠随宜护寝兴。小院回廊慵勃窣，围炉暖阁便瞢腾。向阳挟策明开牖，隐几听歌厚覆凭。闻道转庵新结束，宛同臭味我良朋。
喜闻转庵新结暖阁因赋
作者：许及之
朝代：宋

老来百事一无能，寒燠随宜护寝兴。
小院回廊慵勃窣，围炉暖阁便瞢腾。
向阳挟策明开牖，隠几听歌厚覆凭。
闻道转庵新结束，宛同臭味我良朋。
喜雨次韵翁常之苦热吟
作者：许及之
朝代：宋

羲和不弭驭，炎帝方秉机。
孰不爱赵衰，谁肯触武威。
岂知铄金石，乃得齐璇玑。
鹿角甫云解，葵箑无停挥。
万宝成南讹，一枕安北扉。
殿閤施余熏，茅茨溥增辉。
鼎鼎百年内，咄咄七十稀。
临流抒我怀，新浴振我衣。
雷雨急生凉，天恩觉沦肌。
诗来取静胜，句到不吾欺。
盛服思客位，重铠念边陲。
当暑如怀秋，秋至勿兴悲。
喜雨次韵翁常之苦热吟
作者：许及之
朝代：宋

羲和不弭驭，炎帝方秉机。孰不爱赵衰，谁肯触武威。岂知铄金石，乃得齐璿玑。鹿角甫云解，葵箑无停挥。万宝成南讹，一枕安北扉。殿閤施馀薰，茅茨溥增辉。鼎鼎百年内，咄咄七十稀。临流抒我怀，新浴振我衣。雷雨急生凉，天恩觉沦肌。诗来取静胜，句到不吾欺。盛服思客位，重铠念边陲。当暑如怀秋，秋至勿兴悲。
喜雪
作者：许及之
朝代：宋

静听微雨落乾声，晓见平檐粉似匀。去岁鸳鸯何苦热，今朝鸥鹭太无尘。眼空色界聊矜富，酒极诗豪自觉神。踏碎琼瑶无过棹，虚教新酿熟经旬。拥火观书砚不冰，梅将雪访有交情。一寒依倚回春谷，三白牵连不夜城。玉烛试于调鼎见，金穰安待剪幡迎。代耕无补妨贤甚，归去容成小筑成。
喜雪·其一
作者：许及之
朝代：宋

静听微雨落乾声，晓见平檐粉似匀。去岁鸳鸯何苦热，今朝鸥鹭太无尘。眼空色界聊矜富，酒极诗豪自觉神。踏碎琼瑶无过棹，虚教新酿熟经旬。
喜雪·其一
作者：许及之
朝代：宋

静听微雨落干声，晓见平檐粉似匀。
去岁鸳鸯何苦热，今朝鸥鹭太无尘。
眼空色界聊矜富，酒极诗豪自觉神。
踏碎琼瑶无过棹，虚教新酿熟经旬。
喜雪·其二
作者：许及之
朝代：宋
体裁：七言律诗

拥火观书砚不冰，梅将雪访有交情。一寒依倚回春谷，三白牵连不夜城。玉烛试于调鼎见，金穰安待剪幡迎。代耕无补妨贤甚，归去容成小筑成。
喻工部追和王詹事游东坡十一绝亦次韵
作者：许及之
朝代：宋

宇宙声名宇宙容，岂无湖海著元龙。黄州诗兴椎轮耳，诗到儋州兴更浓。贤者行藏只委天，山川却自以人传。几年茨棘东坡地，不祇人贤地亦贤。护持风物感波神，翁去如今隔几尘。海上跨龙时一到，雪堂烱烱见斯人。明月清风转柁楼，武昌樊口直黄州。天公不借苏仙便，两赋那成赤壁游。海棠一树立山村，桃李场中合断魂。从我东坡三子在，休悲六客更谁存。故人相戒莫吟诗，那免斑斑露一奇。无奈西湖频入梦，果然吴饷却来时。男儿何苦自拘囚，六合无非汗漫游。唤取东轩同抱耒，潇潇风雨正筠州。见惯沙鸥已不飞，旁人相见莫相疑。无端却为鱼蛮子，又著危言感圣时。海内倾心雨露词，种松争忍十年期。临皋五见分新火，只比先生睡觉时。归来宣室恰新年，笔下生成又补天。唤作玉堂堂唤雪，不知若佞若为贤。腐儒珍重百年身，眼见白头无数新。晚岁江山纵摇落，平生出处长精神。
喻工部追和王詹事游东坡十一绝亦次韵·其一
作者：许及之
朝代：宋

宇宙声名宇宙容，岂无湖海着元龙。
黄州诗兴椎轮耳，诗到儋州兴更浓。
喻工部追和王詹事游东坡十一绝亦次韵·其一
作者：许及之
朝代：宋

宇宙声名宇宙容，岂无湖海著元龙。黄州诗兴椎轮耳，诗到儋州兴更浓。
喻工部追和王詹事游东坡十一绝亦次韵·其七
作者：许及之
朝代：宋
体裁：七言绝句

男儿何苦自拘囚，六合无非汗漫游。唤取东轩同抱耒，潇潇风雨正筠州。
喻工部追和王詹事游东坡十一绝亦次韵·其三
作者：许及之
朝代：宋
体裁：七言绝句

护持风物感波神，翁去如今隔几尘。海上跨龙时一到，雪堂烱烱见斯人。
喻工部追和王詹事游东坡十一绝亦次韵·其九
作者：许及之
朝代：宋
体裁：七言绝句

海内倾心雨露词，种松争忍十年期。临皋五见分新火，只比先生睡觉时。
喻工部追和王詹事游东坡十一绝亦次韵·其二
作者：许及之
朝代：宋
体裁：七言绝句

贤者行藏只委天，山川却自以人传。几年茨棘东坡地，不祇人贤地亦贤。
喻工部追和王詹事游东坡十一绝亦次韵·其五
作者：许及之
朝代：宋
体裁：七言绝句

海棠一树立山村，桃李场中合断魂。从我东坡三子在，休悲六客更谁存。
喻工部追和王詹事游东坡十一绝亦次韵·其八
作者：许及之
朝代：宋

见惯沙鸥已不飞，旁人相见莫相疑。
无端却为鱼蛮子，又着危言感圣时。
喻工部追和王詹事游东坡十一绝亦次韵·其八
作者：许及之
朝代：宋

见惯沙鸥已不飞，旁人相见莫相疑。无端却为鱼蛮子，又著危言感圣时。
喻工部追和王詹事游东坡十一绝亦次韵·其六
作者：许及之
朝代：宋
体裁：七言绝句

故人相戒莫吟诗，那免斑斑露一奇。无奈西湖频入梦，果然吴饷却来时。
喻工部追和王詹事游东坡十一绝亦次韵·其十
作者：许及之
朝代：宋
体裁：七言绝句

归来宣室恰新年，笔下生成又补天。唤作玉堂堂唤雪，不知若佞若为贤。
喻工部追和王詹事游东坡十一绝亦次韵·其十一
作者：许及之
朝代：宋
体裁：七言绝句

腐儒珍重百年身，眼见白头无数新。晚岁江山纵摇落，平生出处长精神。
喻工部追和王詹事游东坡十一绝亦次韵·其四
作者：许及之
朝代：宋
体裁：七言绝句

明月清风转柁楼，武昌樊口直黄州。天公不借苏仙便，两赋那成赤壁游。
嘉庆子
作者：许及之
朝代：宋
体裁：五言绝句

名好实亦好，毡车自北来。流传今转盛，见者莫惊猜。
嘲少年
作者：许及之
朝代：宋

守舍看家老者便，少年争逐艳阳天。新花日买添新水，肯信翁心尚少年。
嘲少年
作者：许及之
朝代：宋

守舍看家老者便，少年争逐艷阳天。
新花日买添新水，肯信翁心尚少年。
四月晦日袁起岩同年雨中集聚景园
作者：许及之
朝代：宋
体裁：七言律诗

湖上名园属内家，湖边有客误乘槎。风餐历历秦宫树，雨立亭亭汉节花。乐事坐来添晷刻，题名帖后带烟霞。春衫湿却它年话，合有新诗记物华。
四次闻捷韵
作者：许及之
朝代：宋

身閒偏蚤起，边报逐朝新。
诸将休轻敌，中原尚有人。
定须申挞伐，安得杂莸熏。
祇愧浑无补，空歌捷咏频。
四次闻捷韵
作者：许及之
朝代：宋

身閒偏蚤起，边报逐朝新。诸将休轻敌，中原尚有人。定须申挞伐，安得杂莸薰。祇愧浑无补，空歌捷咏频。
因振之之行过新昌怀鲍清卿
作者：许及之
朝代：宋
体裁：七言律诗

新昌令尹鲍参军，中的声名孰似君。未免徒劳纡墨绶，不教平步上青云。句如冰柱当庚伏，心似秋空纳世氛。岂为求齐工鼓瑟，知音合遣九霄闻。
园丁以菊为屏为船转庵竹院谛赏不足分题得塔字
作者：许及之
朝代：宋

眷彼东篱花，忽作西灵塔。又如船子泛，复似南屏阖。园翁起童心，须弥欣芥纳。分题要铿锵，饫秋振萧飒。我合浮屠尖，工须画溪罨。崚嶒玉崔嵬，团栾金匼匝。俨然香色俱，间彼青黄杂。天成具体相，人事因假合。愿修衣裓供，用作布地蹋。那将有漏身，久实无缝合。转庵曾著语，竹院尝挂搭。我有一句子，无问亦无答。
园丁以菊为屏为船转庵竹院谛赏不足分题得塔字
作者：许及之
朝代：宋

眷彼东篱花，忽作西灵塔。
又如船子泛，復似南屏阖。
园翁起童心，须弥欣芥纳。
分题要铿锵，饫秋振萧飒。
我合浮屠尖，工须画溪罨。
崚嶒玉崔嵬，团栾金匼匝。
俨然香色俱，间彼青黄杂。
天成具体相，人事因假合。
愿修衣裓供，用作布地蹋。
那将有漏身，久实无缝合。
转庵曾着语，竹院尝挂搭。
我有一句子，无问亦无答。
土湖
作者：许及之
朝代：宋
体裁：五言绝句

湖山远钟鼎，往往属田舍。公自得盘洲，湖山买无价。
圣寿閤端午帖子
作者：许及之
朝代：宋

宫人晨起靓妆梳，艾叶菖花献颂馀。团扇裁成留不画，应时只乞圣人书。阴阴密叶韵黄鹂，乐事宫中圣得知。永日留连惟史帙，薰风拂掠到琴丝。驾言康寿殿中来，排备凉亭与月台。此去天中才半月，从今日日要花开。
圣寿閤端午帖子
作者：许及之
朝代：宋

有德天同寿，无为日更长。每逢端午节，双上万年觞。画扇迎双凤，轻衣拂六铢。太清元有箓，抱朴不须符。绕臂长生缕，当门五色丝。榴花看结子，叶叶在孙枝。
圣寿閤端午帖子·其一
作者：许及之
朝代：宋

宫人晨起靓妆梳，艾叶菖花献颂馀。团扇裁成留不画，应时只乞圣人书。
圣寿閤端午帖子·其一
作者：许及之
朝代：宋

宫人晨起靓粧梳，艾叶菖花献颂余。
团扇裁成留不画，应时只乞圣人书。
圣寿閤端午帖子·其一
作者：许及之
朝代：宋
体裁：五言绝句

有德天同寿，无为日更长。每逢端午节，双上万年觞。
圣寿閤端午帖子·其三
作者：许及之
朝代：宋
体裁：五言绝句

绕臂长生缕，当门五色丝。榴花看结子，叶叶在孙枝。
圣寿閤端午帖子·其三
作者：许及之
朝代：宋

驾言康寿殿中来，排备凉亭与月台。此去天中才半月，从今日日要花开。
圣寿閤端午帖子·其三
作者：许及之
朝代：宋

驾言康寿殿中来，排备凉亭与月台。
此去天中纔半月，从今日日要花开。
圣寿閤端午帖子·其二
作者：许及之
朝代：宋
体裁：五言绝句

画扇迎双凤，轻衣拂六铢。太清元有箓，抱朴不须符。
圣寿閤端午帖子·其二
作者：许及之
朝代：宋

阴阴密叶韵黄鹂，乐事宫中圣得知。
永日留连惟史帙，熏风拂掠到琴丝。
圣寿閤端午帖子·其二
作者：许及之
朝代：宋

阴阴密叶韵黄鹂，乐事宫中圣得知。永日留连惟史帙，薰风拂掠到琴丝。
垂丝海棠
作者：许及之
朝代：宋

游丝扬晴空，垂杨曳平地。
中有海洲僊，学舞金钿坠。
垂丝海棠
作者：许及之
朝代：宋

游丝飏晴空，垂杨曳平地。中有海洲仙，学舞金钿坠。
墨沼
作者：许及之
朝代：宋
体裁：五言绝句

积功墨成池，增价蒲为扇。不作新样脚，一洗憔悴面。
外舅嫁遣二侍儿有诗次韵
作者：许及之
朝代：宋
体裁：七言绝句

诗翁学力有长城，笑语丛中漫鼓行。出水芙蓉宁受污，铅华洗尽见真情。
夜渡分宜水南
作者：许及之
朝代：宋

一水弯环抱县流，水南物色总清幽。
案头故纸看成叶，眼底青山见即愁。
夜唤扁舟乘月渡，静听鱼网沥波收。
忽思孤屿中川畔，满意秋风落钓鈎。
夜渡分宜水南
作者：许及之
朝代：宋

一水弯环抱县流，水南物色总清幽。案头故纸看成叶，眼底青山见即愁。夜唤扁舟乘月渡，静听鱼网沥波收。忽思孤屿中川畔，满意秋风落钓钩。
太上皇后閤春帖子
作者：许及之
朝代：宋

寿拟南山祝，春从北斗回。物华欣向泰，厚德发生来。母道齐皇极，韶光傍寿觞。徽音家庆集，随辇奉尊章。风帘回翡翠，冰研伴蟾蜍。亲写迎春帖，真符太上书。
太上皇后閤春帖子
作者：许及之
朝代：宋

补天立极寄何言，媲德同归太极尊。德寿宫中康寿殿，春来别有一乾坤。广成得道自崆峒，少广功成阆苑中。自是仙家春不老，蟠桃枝上又春风。金花綵胜一番新，白玉卮旁祝圣人。闻道瑶台花有信，宜春更有八千春。
太上皇后閤春帖子·其一
作者：许及之
朝代：宋
体裁：五言绝句

寿拟南山祝，春从北斗回。物华欣向泰，厚德发生来。
太上皇后閤春帖子·其一
作者：许及之
朝代：宋

补天立极寄何言，媲德同归太极尊。德寿宫中康寿殿，春来别有一乾坤。
太上皇后閤春帖子·其一
作者：许及之
朝代：宋

补天立极寄何言，媲德同归太极尊。
德寿宫中康寿殿，春来别有一干坤。
太上皇后閤春帖子·其三
作者：许及之
朝代：宋

金花綵胜一番新，白玉卮旁祝圣人。闻道瑶台花有信，宜春更有八千春。
太上皇后閤春帖子·其三
作者：许及之
朝代：宋

金花綵胜一番新，白玉巵旁祝圣人。
闻道瑶台花有信，宜春更有八千春。
太上皇后閤春帖子·其三
作者：许及之
朝代：宋
体裁：五言绝句

风帘回翡翠，冰研伴蟾蜍。亲写迎春帖，真符太上书。
太上皇后閤春帖子·其二
作者：许及之
朝代：宋
体裁：七言绝句

广成得道自崆峒，少广功成阆苑中。自是仙家春不老，蟠桃枝上又春风。
太上皇后閤春帖子·其二
作者：许及之
朝代：宋
体裁：五言绝句

母道齐皇极，韶光傍寿觞。徽音家庆集，随辇奉尊章。
太上皇帝閤春帖子
作者：许及之
朝代：宋

底须东海觅三山，一片仁心寿八寰。天上有天长不老，每将春色施人间。一声清跸乘舆来，来献双亲万寿杯。想见瑶池同宴处，要花开后便花开。仙家乐事有常程，不写羲经即道经。春日渐和风渐暖，不妨排比冷泉亭。
太上皇帝閤春帖子·其一
作者：许及之
朝代：宋
体裁：七言绝句

底须东海觅三山，一片仁心寿八寰。天上有天长不老，每将春色施人间。
太上皇帝閤春帖子·其三
作者：许及之
朝代：宋
体裁：七言绝句

仙家乐事有常程，不写羲经即道经。春日渐和风渐暖，不妨排比冷泉亭。
太上皇帝閤春帖子·其二
作者：许及之
朝代：宋
体裁：七言绝句

一声清跸乘舆来，来献双亲万寿杯。想见瑶池同宴处，要花开后便花开。
太上閤端午帖子
作者：许及之
朝代：宋

久瞻黄屋见尧心，尽把薰风入舜琴。至乐殿中香一炷，静看周易对槐阴。艾枝簇虎斗时新，荷叶巢龟荐瑞频。自是仙家多乐事，天中佳节近天申。傍阶葵萼倾红日，映水榴花染绛云。鱼戏亦知天意乐，行行吹起碧波纹。
太上閤端午帖子
作者：许及之
朝代：宋

自得广成道，长居不老天。底须桃辟恶，何用木延年。人艾休教采，仙丹久养成。六宫争结缕，再拜学长生。柈献千年实，杯行九节蒲。至尊亲上寿，家庆列成图。
太上閤端午帖子·其一
作者：许及之
朝代：宋

久瞻黄屋见尧心，尽把熏风入舜琴。
至乐殿中香一炷，静看周易对槐阴。
太上閤端午帖子·其一
作者：许及之
朝代：宋

久瞻黄屋见尧心，尽把薰风入舜琴。至乐殿中香一炷，静看周易对槐阴。
太上閤端午帖子·其一
作者：许及之
朝代：宋
体裁：五言绝句

自得广成道，长居不老天。底须桃辟恶，何用木延年。
太上閤端午帖子·其三
作者：许及之
朝代：宋
体裁：七言绝句

傍阶葵萼倾红日，映水榴花染绛云。鱼戏亦知天意乐，行行吹起碧波纹。
太上閤端午帖子·其三
作者：许及之
朝代：宋
体裁：五言绝句

柈献千年实，杯行九节蒲。至尊亲上寿，家庆列成图。
太上閤端午帖子·其二
作者：许及之
朝代：宋
体裁：五言绝句

人艾休教采，仙丹久养成。六宫争结缕，再拜学长生。
太上閤端午帖子·其二
作者：许及之
朝代：宋
体裁：七言绝句

艾枝簇虎斗时新，荷叶巢龟荐瑞频。自是仙家多乐事，天中佳节近天申。
夫人滕氏輓词
作者：许及之
朝代：宋
体裁：七言律诗

升堂忆昨拜慈容，京兆平反一笑中。可但三从多懿范，了知百念积阴功。松阶猛乞荣归养，吉国真如擅考终。千古难消吹棘恨，可堪丹旐卷春风。
夺玉石桥
作者：许及之
朝代：宋

辇却民财积上京，民贫政自不关情。
琼台要筑犹余事，何况桥成夺玉名。
夺玉石桥
作者：许及之
朝代：宋

辇却民财积上京，民贫政自不关情。琼台要筑犹馀事，何况桥成夺玉名。
奉引灵驾至陵所方雪
作者：许及之
朝代：宋
体裁：七言绝句

禹穴如今即舜梧，攀髯谁识小臣孤。云头阁雪不忍下，知道孤臣泪已无。
奉酬常之仙药课畦丁之什
作者：许及之
朝代：宋

在勤生计合勤营，手劚山园药甲青。
首辨君臣严位置，次看炎冷各调亭。
有身为患那能见，未说能仙自喜听。
肘后传来须记取，种时端是戊衔丁。
奉酬常之仙药课畦丁之什
作者：许及之
朝代：宋

在勤生计合勤营，手斸山园药甲青。首辨君臣严位置，次看炎冷各调亭。有身为患那能见，未说能仙自喜听。肘后传来须记取，种时端是戊衔丁。
奉酬沈仲归
作者：许及之
朝代：宋

刘墙屈垒敌金汤，今继熏风写拒阳。
久住扬州诗富艷，暂归孤屿句清凉。
檐声迭喜随花落，野色方期共竹光。
偶苦河鱼今少愈，不应樽酒负鹅黄。
奉酬沈仲归
作者：许及之
朝代：宋

刘墙屈垒敌金汤，今继薰风写拒阳。久住扬州诗富艳，暂归孤屿句清凉。檐声叠喜随花落，野色方期共竹光。偶苦河鱼今少愈，不应樽酒负鹅黄。
契师欲予隶书为此以赠
作者：许及之
朝代：宋
体裁：七言绝句

契师画得梅中趣，急水溪头印月时。昨夜卧披今起看，自宜重坼向南枝。
媚川图亭上观江心寺
作者：许及之
朝代：宋

三山海上失双峯，插作中川镇水龙。
高出赭垣尊御寝，长拖粉庑过僧筇。
夜敲图绕千灯磬，晓击声闻两岸钟。
莫恨无缘随展钵，时来亭上足从容。
媚川图亭上观江心寺
作者：许及之
朝代：宋

三山海上失双峰，插作中川镇水龙。高出赭垣尊御寝，长拖粉庑过僧筇。夜敲图绕千灯磬，晓击声闻两岸钟。莫恨无缘随展钵，时来亭上足从容。
子仪侍郎欲携家泛湖不及践旬休之约再次韵
作者：许及之
朝代：宋
体裁：七言律诗

案头故纸积如山，春去能无半日閒。已约旬休同此集，预愁阴雨在其间。时清不禁无何饮，昼永从教竟日还。只恐扁舟成拔宅，同游无路可追攀。
客有自成都来者传制帅华学尚书年丈巫山诗辄次韵奉寄
作者：许及之
朝代：宋

岩壑岂是钟鼎姿，出处相较黠与痴。我家浙东山水窟，閒窥壶中日月迟。坎蛙固守井底见，雁荡断云天下奇。坐想天柱高突兀，便觉穹障排参差。归胡不归归未得，吾非故吾吾何之。南宦祝融常在眼，北征太行长相随。每欲拓关令混一，其奈意广怜庸疲。故人开府镇巴蜀，大江扬舲张虹旗。纪行先要实古锦，及境始事蹇赤帷。阳侯似知公得句，吴榜娄舞下折枝。有客传诵巫山高，长安那复纸价低。襄王胡为爱文赋，宋玉大以供戏嬉。山川本以灵雨祀，神明何及亵渎为。牵牛织女谤自古，小姑彭郎讹一时。剩喜新篇有如此，洗空遗恨从今兹。蜀道谁云在天上，政誉已逐诗声驰。世情向背南北阮，人物妍丑东西施。愿君沧溟恢宇量，听披瓶罂居井湄。已为下户代输额，更要全蜀俱伸眉。西都父老久延颈，关外士卒宽张颐。访寻恐有玄尚白，流落宁无素染缁。规模所至欣济济，民俗定自臻嘻嘻。政成化洽公何疑，无人风月镌峨嵋。归来要著浯溪颂，吾上中和宣布诗。
客有自成都来者传制帅华学尚书年丈巫山诗辄次韵奉寄
作者：许及之
朝代：宋

岩壑岂是钟鼎姿，出处相较黠与痴。
我家淛东山水窟，閒窥壶中日月迟。
坎蛙固守井底见，鴈荡断云天下奇。
坐想天柱高突兀，便觉穹障排参差。
归胡不归归未得，吾非故吾吾何之。
南宦祝融常在眼，北征太行长相随。
每欲拓关令混一，其奈意广怜庸疲。
故人开府镇巴蜀，大江扬舲张虹旗。
纪行先要实古锦，及境始事蹇赤帷。
阳侯似知公得句，吴榜娄舞下折枝。
有客传诵巫山高，长安那復纸价低。
襄王胡为爱文赋，宋玉大以供戏嬉。
山川本以灵雨祀，神明何及亵渎为。
牵牛织女谤自古，小姑彭郎讹一时。
剩喜新篇有如此，洗空遗恨从今兹。
蜀道谁云在天上，政誉已逐诗声驰。
世情嚮背南北阮，人物妍丑东西施。
愿君沧溟恢宇量，听披缾罂居井湄。
已为下户代输额，更要全蜀俱伸眉。
西都父老久延颈，关外士卒宽张颐。
访寻恐有玄尚白，流落宁无素染缁。
规模所至欣济济，民俗定自臻嘻嘻。
政成化洽公何疑，无人风月镌峨嵋。
归来要着浯溪颂，吾上中和宣布诗。
容膝斋
作者：许及之
朝代：宋
体裁：五言绝句

心胸包天地，人亦天地物。莫笑容膝斋，空洞足伸屈。
宿南京城下县
作者：许及之
朝代：宋

虚说胡屯五万兵，凄凉无复旧南京。中天王气终当复，千古封疆只宋城。
宿南京城下县
作者：许及之
朝代：宋

虚说胡屯五万兵，凄凉无復旧南京。
中天王气终当復，千古封疆只宋城。
宿建德驿追次张于湖壁间韵
作者：许及之
朝代：宋
体裁：七言律诗

此驿阅人多似我，于湖去后有谁来。诗留版壁经年在，门对岩扃尽日开。天上有文修白玉，人间无句对苍苔。相逢莫问滔滔事，荷蒉曾过有意哉。
宿社祭斋宫与张野夫廨舍为邻信笔代简
作者：许及之
朝代：宋

经时不见小于湖，已觉心源少辘轳。漫道斋宫邻廨宇，何殊弱水隔蓬壶。清谈每想追前辈，快睹何从换故吾。大阮端忧更堪忆，平安曾得近书无。
宿社祭斋宫与张野夫廨舍为邻信笔代简
作者：许及之
朝代：宋

经时不见小于湖，已觉心源少辘轳。
漫道斋宫邻廨宇，何殊弱水隔蓬壶。
清谈每想追前辈，快覩何从换故吾。
大阮端忧更堪忆，平安曾得近书无。
寄洪州新建知县
作者：许及之
朝代：宋

远听絃歌乐部封，放衙乘醉半疎慵。
家辞南越无千里，县管西山有几峯。
人望废田禾影合，吏愁空狱藓痕重。
孺亭应更悲前事，烟草萋萋叫夜蛩。
寄潘德久
作者：许及之
朝代：宋

新雨不可待，故人犹作疎。
有方能煮字，无策与脂车。
洒地亲霜簟，敲冰想玉壶。
端能乘月过，重赋碧芙蕖。
寄潘德久
作者：许及之
朝代：宋

新雨不可待，故人犹作疏。有方能煮字，无策与脂车。洒地亲霜簟，敲冰想玉壶。端能乘月过，重赋碧芙蕖。
寄陈颐刚
作者：许及之
朝代：宋

眼见交游半陆沈，可无百丈引清深。注成兵法有奇志，閒过壮年应苦心。几度梅花开怅望，有时杨叶梦追寻。男儿机会何终极，莫遣愁将鬓发侵。
寄陈颐刚
作者：许及之
朝代：宋

眼见交游半陆沈，可无百丈引清深。
注成兵法有奇志，閒过壮年应苦心。
几度梅花开怅望，有时杨叶梦追寻。
男儿机会何终极，莫遣愁将鬓髮侵。
寒食日宿芜湖县廨
作者：许及之
朝代：宋

今年歧路足生涯，寒食芜湖感物华。少为颜公成且住，绝怜杜老叹无家。光风不禁吹香草，薄雾无端羃晚华。已是惜春那惜别，无多酌我怕周遮。
寒食日宿芜湖县廨
作者：许及之
朝代：宋

今年歧路足生涯，寒食芜湖感物华。
少为颜公成且住，绝怜杜老嘆无家。
光风不禁吹香草，薄雾无端羃晚华。
已是惜春那惜别，无多酌我怕周遮。
寓居
作者：许及之
朝代：宋
体裁：五言律诗

野水生洲面，閒云傍屋颠。钟鸣人已定，月满句初圆。花径经过少，苔文长养便。行藏随处是，安用买山钱。
寓居婺倅厅秋夜观书有感四首
作者：许及之
朝代：宋

虚庭摵摵撼梧楸，黄卷青灯字字愁。说与西风莫萧瑟，年来诗思不禁秋。每当剧暑忆秋期，暑退凉生喜可知。不奈寒蛩促机杼，等閒催得鬓成丝。子城高处易为秋，密点催更响更幽。掩卷不眠阶下坐，淡云东去月西流。四十男儿不自怜，求田问舍计茫然。一官未办君亲报，纵有田园亦舍旃。
寓居婺倅厅秋夜观书有感四首·其一
作者：许及之
朝代：宋
体裁：七言绝句

虚庭摵摵撼梧楸，黄卷青灯字字愁。说与西风莫萧瑟，年来诗思不禁秋。
寓居婺倅厅秋夜观书有感四首·其三
作者：许及之
朝代：宋
体裁：七言绝句

子城高处易为秋，密点催更响更幽。掩卷不眠阶下坐，淡云东去月西流。
寓居婺倅厅秋夜观书有感四首·其二
作者：许及之
朝代：宋
体裁：七言绝句

每当剧暑忆秋期，暑退凉生喜可知。不奈寒蛩促机杼，等閒催得鬓成丝。
寓居婺倅厅秋夜观书有感四首·其四
作者：许及之
朝代：宋
体裁：七言绝句

四十男儿不自怜，求田问舍计茫然。一官未办君亲报，纵有田园亦舍旃。
对花果子
作者：许及之
朝代：宋

野华复结实，同在一枝上。了知色即空，聊作因果相。
对花果子
作者：许及之
朝代：宋

野华復结实，同在一枝上。
了知色即空，聊作因果相。
射鹰行
作者：许及之
朝代：宋

圣作桑弧男子志，矢人伤人岂吾事。
五陵少年狭斜游，柘弹金丸矜垩鼻。
一朝折节臂良弓，腰身不动马如风。
背弯团月无留意，秃鸧老鹰应弦坠。
书生忍饥犹努力，夜夜孤灯腕寒石。
等閒拓手石五余，真是无心事书策。
诗书岂不关时须，寄语悠悠年少儿。
一鹰一兔寻常事，正要尺棰鞭羌夷。
射鹰行
作者：许及之
朝代：宋

圣作桑弧男子志，矢人伤人岂吾事。五陵少年狭斜游，柘弹金丸矜垩鼻。一朝折节臂良弓，腰身不动马如风。背弯团月无留意，秃鸧老鹰应弦坠。书生忍饥犹努力，夜夜孤灯腕寒石。等閒拓手石五馀，真是无心事书策。诗书岂不关时须，寄语悠悠年少儿。一鹰一兔寻常事，正要尺箠鞭羌夷。
小垂手
作者：许及之
朝代：宋

醉裏忘形客，山中化石仙。
翻同醒酒伴，作对媚平泉。
小垂手
作者：许及之
朝代：宋

醉里忘形客，山中化石仙。翻同醒酒伴，作对媚平泉。
山房
作者：许及之
朝代：宋

山城久矣鞠榛埃，三径新成手自开。何用诛茅卜邻并，好风良月便应来。去尽陈言扫尽埃，诗清心与眼俱开。由来野服关吾事，暇日能同竹院来。径扫苍苔磴拂埃，山房今日为君开。丁宁杜宇莫催去，正要青山歌朅来。风扫飞花雨濯埃，锦葵将发麝萱开。思量造物恩何厚，看取南薰入抱来。
山房·其一
作者：许及之
朝代：宋
体裁：七言绝句

山城久矣鞠榛埃，三径新成手自开。何用诛茅卜邻并，好风良月便应来。
山房·其三
作者：许及之
朝代：宋
体裁：七言绝句

径扫苍苔磴拂埃，山房今日为君开。丁宁杜宇莫催去，正要青山歌朅来。
山房·其二
作者：许及之
朝代：宋
体裁：七言绝句

去尽陈言扫尽埃，诗清心与眼俱开。由来野服关吾事，暇日能同竹院来。
山房·其四
作者：许及之
朝代：宋

风扫飞花雨濯埃，锦葵将发麝萱开。
思量造物恩何厚，看取南熏入抱来。
山房·其四
作者：许及之
朝代：宋

风扫飞花雨濯埃，锦葵将发麝萱开。思量造物恩何厚，看取南薰入抱来。
山茶
作者：许及之
朝代：宋

老枝丛梗叶，殷色吐肥花。却见凌寒意，无人为赏嗟。
山茶
作者：许及之
朝代：宋

老枝藂梗叶，殷色吐肥花。
却见凌寒意，无人为赏嗟。
岁除日见白发
作者：许及之
朝代：宋

四十明朝是，俄惊白发新。旧诗曾探借，今语遂为真。不恨身将老，惟怜学转贫。婆娑花县底，谁复念安仁。
岁除日见白髮
作者：许及之
朝代：宋

四十明朝是，俄惊白髮新。
旧诗曾探借，今语遂为真。
不恨身将老，惟怜学转贫。
婆娑花县底，谁復念安仁。
崧高行上周密使寿
作者：许及之
朝代：宋

银潢快泻天无声，秋光漾出圆蟾明。
玉关晏眠柝不惊，筹帷坐见万里情。
健儿饱食细柳营，猛将思奋抚剑鸣。
摘试一二来帝京，表裏百万皆精兵。
此时崧岳风更清，寿酒消得如渑倾。
天子神武恢八絃，一贤制难真长城。
鸿钧对斡三阶平，珠连五纬荐玑衡。
天开地闢霖雨成，中书之考远作程。
回视万卷纷拏撑，一编自足垂勋名。
书生脑脂瞇短檠，莫耶挂壁吼长鲸。
相公办取崧高行，不惜携之上峥嵘。
崧高行上周密使寿
作者：许及之
朝代：宋

银潢快泻天无声，秋光漾出圆蟾明。玉关晏眠柝不惊，筹帷坐见万里情。健儿饱食细柳营，猛将思奋抚剑鸣。摘试一二来帝京，表里百万皆精兵。此时崧岳风更清，寿酒消得如渑倾。天子神武恢八弦，一贤制难真长城。鸿钧对斡三阶平，珠连五纬荐玑衡。天开地辟霖雨成，中书之考远作程。回视万卷纷拿撑，一编自足垂勋名。书生脑脂眯短檠，莫耶挂壁吼长鲸。相公办取崧高行，不惜携之上峥嵘。
崧高齐上施参政寿
作者：许及之
朝代：宋

灵山钟秀崧高齐，鹿苑名胜神所栖。
水晶玉札银成泥，无论粉绿丹黄黳。
文星相望直斗奎，出藩入从黄金闺。
谁坐廊庙赓凫鹥，山经地志古有稽。
我公间气今其繄，资兼文武双印提。
十年太学甘朝虀，吐光万丈腾虹霓。
鷄林传诵争航梯，至今威名詟羌氐。
张旃朔庭抚遗黎，鼓舞雄豪泣旄齯。
折衝樽俎眠鼓鼙，屯云万里行春犂。
五风十雨无苦凄，此疆尔界谁町畦。
不须京观封鲸鲵，混一少忍矜扶藜。
从容论道开端倪，一语折衷温如绨。
鉴裁不阅黄与骊，流品自成桃李蹊。
琴音八极回熏兮，长庚夜明玉绳低。
貂珰晓驰建章西，黄封九醖天处题。
寿以一饮千玻瓈，公开寿域民同跻。
龟文燕颔额插犀，中书之考米一稊。
葛仙炼丹旧有溪，从公拟欲求刀圭。
散作人间刮膜篦，尽洗凡骨开尘迷。
崧高齐上施参政寿
作者：许及之
朝代：宋

灵山钟秀崧高齐，鹿苑名胜神所栖。水晶玉札银成泥，无论粉绿丹黄黳。文星相望直斗奎，出藩入从黄金闺。谁坐廊庙赓凫鹥，山经地志古有稽。我公间气今其繄，资兼文武双印提。十年太学甘朝齑，吐光万丈腾虹霓。鸡林传诵争航梯，至今威名詟羌氐。张旃朔庭抚遗黎，鼓舞雄豪泣旄齯。折冲樽俎眠鼓鼙，屯云万里行春犁。五风十雨无苦凄，此疆尔界谁町畦。不须京观封鲸鲵，混一少忍矜扶藜。从容论道开端倪，一语折衷温如绨。鉴裁不阅黄与骊，流品自成桃李蹊。琴音八极回薰兮，长庚夜明玉绳低。貂珰晓驰建章西，黄封九酝天处题。寿以一饮千玻瓈，公开寿域民同跻。龟文燕颔额插犀，中书之考米一稊。葛仙炼丹旧有溪，从公拟欲求刀圭。散作人间刮膜篦，尽洗凡骨开尘迷。
已晴复阴
作者：许及之
朝代：宋

漠漠轻阴养絮天，长空跕跕堕飞鸢。东风吹得浮云绽，一片斜阳在晚川。弄晴斜日展仍收，一向寒云凝不流。次第今宵还是雨，自添香灺煖衣篝。读了残书不奈閒，挼挲老眼傍阑干。吟成白雪知何补，未有功名与世看。
已晴复阴·其二
作者：许及之
朝代：宋

弄晴斜日展仍收，一向寒云凝不流。次第今宵还是雨，自添香灺煖衣篝。
已晴復阴·其一
作者：许及之
朝代：宋
体裁：七言绝句

漠漠轻阴养絮天，长空跕跕堕飞鸢。东风吹得浮云绽，一片斜阳在晚川。
已晴復阴·其三
作者：许及之
朝代：宋
体裁：七言绝句

读了残书不奈閒，挼挲老眼傍阑干。吟成白雪知何补，未有功名与世看。
已晴復阴·其二
作者：许及之
朝代：宋

弄晴斜日展仍收，一向寒云凝不流。
次第今宵还是雨，自添香灺暖衣篝。
席上次刘振之贤良韵
作者：许及之
朝代：宋

眼底扶疎绿渐稠，傍林轩槛转清幽。
空餐敢拟过僧夏，闵雨犹怜近麦秋。
客有好怀厪夙驾，袖将佳句豁牢愁。
焚香饷客无多景，静听呼雏鸟雀啁。
席上次刘振之贤良韵
作者：许及之
朝代：宋

眼底扶疏绿渐稠，傍林轩槛转清幽。空餐敢拟过僧夏，闵雨犹怜近麦秋。客有好怀廑夙驾，袖将佳句豁牢愁。焚香饷客无多景，静听呼雏鸟雀啁。
庆都县
作者：许及之
朝代：宋
体裁：七言绝句

庆都将过过唐河，欲访灵台去路赊。试问车夫能指点，好峰无数碧莲华。
应致远以百韵古诗见示推许过当病中姑借放翁韵奉酬
作者：许及之
朝代：宋

我诗何敢希杨公，况复进之陆放翁。烦君妙语相纵臾，控地岂得追培风。两翁齐名家异县，叹惜馀年能几见。斯人不上甘泉班，我辈先之腼颜面。君到灵山亲得语，切莫提撕落言句。恨君相见一年迟，不同蓟北燕南路。
应致远以百韵古诗见示推许过当病中姑借放翁韵奉酬
作者：许及之
朝代：宋

我诗何敢希杨公，况復进之陆放翁。
烦君妙语相纵臾，控地岂得追培风。
两翁齐名家异县，叹惜余年能几见。
斯人不上甘泉班，我辈先之腼颜面。
君到灵山亲得语，切莫提撕落言句。
恨君相见一年迟，不同蓟北燕南路。
废冢
作者：许及之
朝代：宋
体裁：七言绝句

石人犹自立蒿莱，拂读残碑字字哀。邻冢已浇寒食酒，野风分送纸钱来。
张时可席上喜雪分韵得水字时予后至周希稷期而不集
作者：许及之
朝代：宋

寒威逼重帏，皓彩堕庭戺。
不谓晦日愁，乃有丰年喜。
更长要深杯，客缓愧停己。
后来固自佳，不至犹可纪。
传香共分题，索笑惊落纸。
摩挱玉梅缾，冻合西湖水。
张时可席上喜雪分韵得水字时予后至周希稷期而不集
作者：许及之
朝代：宋

寒威逼重帏，皓彩堕庭戺。不谓晦日愁，乃有丰年喜。更长要深杯，客缓愧停己。后来固自佳，不至犹可纪。传香共分题，索笑惊落纸。摩挲玉梅瓶，冻合西湖水。
张舍人惠古梅酬以拙言
作者：许及之
朝代：宋

孤标耻付寿阳妆，薜荔为衣藓作裳。映竹蒙茸初破白，倚松鳞甲亦生香。分无疏影追同辈，肯逐群英殿后芳。珍重折枝烦寄与，恍思千树故山旁。
张舍人惠古梅酬以拙言
作者：许及之
朝代：宋

孤标耻付寿阳粧，薜荔为衣藓作裳。
映竹蒙茸初破白，倚松鳞甲亦生香。
分无疎影追同辈，肯逐羣英殿后芳。
珍重折枝烦寄与，恍思千树故山旁。
归牧图
作者：许及之
朝代：宋
体裁：五言绝句

爵禄不入心，牛肥了耕稼。绿阴生晚烟，归来两閒暇。
归途感河南父老语
作者：许及之
朝代：宋
体裁：七言绝句

河南民力已无堪，泣诉王人语再三。勤苦遗黎姑少忍，北人何止弃河南。
归途观芦沟新桥
作者：许及之
朝代：宋

长虹如玉跨长川，下马摩挲得细看。他日燕郊如旧识，芦沟桥下古桑乾。
归途观芦沟新桥
作者：许及之
朝代：宋

长虹如玉跨长川，下马摩挲得细看。
他日燕郊如旧识，芦沟桥下古桑干。
彩鹢
作者：许及之
朝代：宋

意适舟轻扬，夷犹杂鴈鳬。
不须凌弱水，乐地即蓬壶。
彩鹢
作者：许及之
朝代：宋

意适舟轻飏，夷犹杂雁凫。不须凌弱水，乐地即蓬壶。
得东山居主人恋家不出因借戴希周渔乡居赋杂兴六首
作者：许及之
朝代：宋

借得渔乡住，分明似水仙。好山排座右，明月到尊前。挂綵迎朝日，飞霞带晚烟。往来真自在，易觅钓渔船。借得渔乡住，蟾光忽满轮。金波随短棹，银汉有通津。几度中秋月，今宵自在身。一尊消得醉，眼底欠诗人。借得渔乡住，心安即是家。客来时举酒，饭后定分茶。野老从争席，山童解献花。扁舟随意坐，不羡斗边槎。借得渔乡住，閒居气味长。新霜浓淡白，早橘浅深黄。勋业锦囊句，光阴宝篆香。故人如访问，宛在水中央。借得渔乡住，诗家物色宜。苇声鱼拨剌，竹影月参差。风铎时成曲，山童解答诗。閒居多乐事，惟有此心知。借得渔乡住，清霜已著秋。丹枫如锦障，黄菊似钱流。物理观诸妄，吾生等一沤。得閒闻健好，随寓且夷犹。
得东山居主人恋家不出因借戴希周渔乡居赋杂兴六首·其一
作者：许及之
朝代：宋
体裁：五言律诗

借得渔乡住，分明似水仙。好山排座右，明月到尊前。挂綵迎朝日，飞霞带晚烟。往来真自在，易觅钓渔船。
得东山居主人恋家不出因借戴希周渔乡居赋杂兴六首·其三
作者：许及之
朝代：宋
体裁：五言律诗

借得渔乡住，心安即是家。客来时举酒，饭后定分茶。野老从争席，山童解献花。扁舟随意坐，不羡斗边槎。
得东山居主人恋家不出因借戴希周渔乡居赋杂兴六首·其二
作者：许及之
朝代：宋
体裁：五言律诗

借得渔乡住，蟾光忽满轮。金波随短棹，银汉有通津。几度中秋月，今宵自在身。一尊消得醉，眼底欠诗人。
得东山居主人恋家不出因借戴希周渔乡居赋杂兴六首·其五
作者：许及之
朝代：宋
体裁：五言律诗

借得渔乡住，诗家物色宜。苇声鱼拨剌，竹影月参差。风铎时成曲，山童解答诗。閒居多乐事，惟有此心知。
得东山居主人恋家不出因借戴希周渔乡居赋杂兴六首·其六
作者：许及之
朝代：宋

借得渔乡住，清霜已着秋。
丹枫如锦障，黄菊似钱流。
物理观诸妄，吾生等一沤。
得閒闻健好，随寓且夷犹。
得东山居主人恋家不出因借戴希周渔乡居赋杂兴六首·其六
作者：许及之
朝代：宋

借得渔乡住，清霜已著秋。丹枫如锦障，黄菊似钱流。物理观诸妄，吾生等一沤。得閒闻健好，随寓且夷犹。
得东山居主人恋家不出因借戴希周渔乡居赋杂兴六首·其四
作者：许及之
朝代：宋
体裁：五言律诗

借得渔乡住，閒居气味长。新霜浓淡白，早橘浅深黄。勋业锦囊句，光阴宝篆香。故人如访问，宛在水中央。
得禁中花喜而有作
作者：许及之
朝代：宋

阶前红少绿多时，尚有名花巨压枝。珠璧直疑天上得，琼瑶难报世间奇。悬知丹禁莺花绕，始觉仙家日月迟。珍重十洲蓬岛客，津津喜色见双眉。
得禁中花喜而有作
作者：许及之
朝代：宋

阶前红少绿多时，尚有名花巨压枝。
珠璧直疑天上得，琼瑶难报世间奇。
悬知丹禁鶑花绕，始觉仙家日月迟。
珍重十洲蓬岛客，津津喜色见双眉。
得赵昌甫诗集转呈转庵却以谢梦得诗见示有诗次韵
作者：许及之
朝代：宋

我馋嗜诗欣染指，但见其长有谁毁。
早年游方识赵谢，如鲁逢掖宋章甫。
谢诗澜翻豪且古，赵句清癯澹而苦。
学力到后成一家，渠自不知为孰使。
天各一方费渴思，想见冰增寒似水。
居然老手斫方圆，出户中规还中矩。
转庵活法已参遍，何止得心仍得髓。
我如无宝穷波斯，望着是珍先自喜。
忽得赵璧急呈似，示以谢草如寄取。
自怜老去无长进，努力吟哦训儿子。
得赵昌甫诗集转呈转庵却以谢梦得诗见示有诗次韵
作者：许及之
朝代：宋

我馋嗜诗欣染指，但见其长有谁毁。早年游方识赵谢，如鲁逢掖宋章甫。谢诗澜翻豪且古，赵句清癯澹而苦。学力到后成一家，渠自不知为孰使。天各一方费渴思，想见冰增寒似水。居然老手斫方圆，出户中规还中矩。转庵活法已参遍，何止得心仍得髓。我如无宝穷波斯，望著是珍先自喜。忽得赵璧急呈似，示以谢草如寄取。自怜老去无长进，努力吟哦训儿子。
德久和韵以予请外之力预为怅然再用前韵
作者：许及之
朝代：宋

已是于思去复来，自惭无补效涓埃。粗官只合供烦使，昭代惟须急异才。名士不应诗作祟，诸公方拟管吹灰。且容一舸江湖去，庐阜烟萝锁碧嵬。
德久和韵以予请外之力预为怅然再用前韵
作者：许及之
朝代：宋

已是于思去復来，自惭无补効涓埃。
麤官只合供烦使，昭代惟须急异才。
名士不应诗作祟，诸公方拟管吹灰。
且容一舸江湖去，庐阜烟萝锁碧嵬。
德久寄南游诗卷内和丁字韵凡九因次韵寄酬
作者：许及之
朝代：宋

三径虽荒可更营，归来因得课樵青。
岩栖宁着高低屐，世路怕过长短亭。
厚禄故人新枉句，高山流水旧知听。
案头展卷勤收拾，却恐天官敕六丁。
德久寄南游诗卷内和丁字韵凡九因次韵寄酬
作者：许及之
朝代：宋

三径虽荒可更营，归来因得课樵青。岩栖宁著高低屐，世路怕过长短亭。厚禄故人新枉句，高山流水旧知听。案头展卷勤收拾，却恐天官敕六丁。
德久送沙噀信笔为谢
作者：许及之
朝代：宋

海物惟错羣分命，并海馋涎为物病。
采拾烹煮如撷蔬，岂念含灵钧物性。
就中水母为最蠢，以虾作眼资汲引。
虾入罔罟自不知，水母浮悠亦良窘。
其间墨鱼工吐墨，以墨自蔽潮水黑。
潮来舟人如拾块，贩者填街卖乌贼。
沙噀噀沙巧藏身，伸缩自如故纳新。
穴居浮沫儿童识，探取累累如有神。
钧之并海无所闻，吾乡专美独擅羣。
外脆中膏美无度，调之滑甘至芳辛。
年来都下为鲜囿，独此相忘最云久。
转庵何自得此奇，惠我百辈急呼酒。
人生有欲被舌瞒，齿亦有好难具论。
忻兹脆美一饷许，忏悔未已滋念根。
拟问转庵所从得，访寻不惜百金直。
岂非近悟圣化诗，望兹尤物令人识。
绿衣在旁忽冁然，蝤蛑取笑却可怜。
德久送沙噀信笔为谢
作者：许及之
朝代：宋

海物惟错群分命，并海馋涎为物病。采拾烹煮如撷蔬，岂念含灵钧物性。就中水母为最蠢，以虾作眼资汲引。虾入罔罟自不知，水母浮悠亦良窘。其间墨鱼工吐墨，以墨自蔽潮水黑。潮来舟人如拾块，贩者填街卖乌贼。沙噀噀沙巧藏身，伸缩自如故纳新。穴居浮沫儿童识，探取累累如有神。钧之并海无所闻，吾乡专美独擅群。外脆中膏美无度，调之滑甘至芳辛。年来都下为鲜囿，独此相忘最云久。转庵何自得此奇，惠我百辈急呼酒。人生有欲被舌瞒，齿亦有好难具论。忻兹脆美一饷许，忏悔未已滋念根。拟问转庵所从得，访寻不惜百金直。岂非近悟圣化诗，望兹尤物令人识。绿衣在旁忽冁然，蝤蛑取笑却可怜。
德久雨迁鱼庄赋诗纵臾
作者：许及之
朝代：宋
体裁：五言律诗

漫雪蜗争席，翻泥蚓近床。不堪听鹳垤，应喜得鱼庄。带雨移行李，携孥问野航。西湖第一义，佳句已难忘。
德友惠竹栽甚富而又得佳篇既种复喜雨次韵谢之
作者：许及之
朝代：宋

嗜酒爱风竹，种竹涓日醉。小园窘边幅，杂芳纷位置。此君何可无，野卉辟之易。亩许得滋旷，千个栽不翅。故人虽借居，爱竹有幽致。肯割钟山青，分植容成地。移来天亦喜，凉生雨兼值。既免躬抱瓮，何惜亲阅视。飒爽已可人，能同听秋思。
德友惠竹栽甚富而又得佳篇既种復喜雨次韵谢之
作者：许及之
朝代：宋

嗜酒爱风竹，种竹涓日醉。
小园窘边幅，杂芳纷位置。
此君何可无，野卉闢之易。
亩许得滋旷，千箇栽不翅。
故人虽借居，爱竹有幽致。
肯割钟山青，分植容成地。
移来天亦喜，凉生雨兼值。
既免躬抱瓮，何惜亲阅视。
飒爽已可人，能同听秋思。
念九日早闻雪
作者：许及之
朝代：宋
体裁：五言律诗

去岁一冬暖，开春逾月晴。伸眉来雨意，变色起雷声。摇动园林喜，欢呼鸟雀鸣。閒中多感激，诗句亦生成。
怀德久仍调爽约
作者：许及之
朝代：宋

南北峰高金突兀，短长桥远碧琉璃。转庵好借鱼庄住，处士仙来剩欠诗。葵萼已倾朝霁日，榴花犹染晚归云。不知荷盖添多少，定自湖光减几分。得句宁如餐玉秘，食言可似雨梅肥。暑中纵爱持竿手，夜后何如载月归。
怀德久仍调爽约·其一
作者：许及之
朝代：宋

南北峯高金突兀，短长桥远碧琉璃。
转庵好借鱼庄住，处士仙来剩欠诗。
怀德久仍调爽约·其一
作者：许及之
朝代：宋

南北峰高金突兀，短长桥远碧琉璃。转庵好借鱼庄住，处士仙来剩欠诗。
怀德久仍调爽约·其三
作者：许及之
朝代：宋
体裁：七言绝句

得句宁如餐玉秘，食言可似雨梅肥。暑中纵爱持竿手，夜后何如载月归。
怀德久仍调爽约·其二
作者：许及之
朝代：宋
体裁：七言绝句

葵萼已倾朝霁日，榴花犹染晚归云。不知荷盖添多少，定自湖光减几分。
怀转庵饯客
作者：许及之
朝代：宋
体裁：七言律诗

一水经行昔饱谙，故乡真似是淮南。杏花岩畔春携酒，杨柳堂前夜驻骖。邻境不停科甲马，吾民常喜足田蚕。风谣物色堪诗句，饯客归时问转庵。
怀郑仁叔
作者：许及之
朝代：宋

近有河鱼疾，曾烦旧雨来。又成三日别，未觉百怀开。气合嗟同病，情亲忆把杯。西湖荷盖底，谁遣画船回。斗大楼居窄，林深客思长。雨凉欣破甑，风急凛垂堂。倚禄生涯拙，忧时鬓发苍。向来遮日手，祇合钓沧浪。
怀郑仁叔·其一
作者：许及之
朝代：宋
体裁：五言律诗

近有河鱼疾，曾烦旧雨来。又成三日别，未觉百怀开。气合嗟同病，情亲忆把杯。西湖荷盖底，谁遣画船回。
怀郑仁叔·其二
作者：许及之
朝代：宋

斗大楼居窄，林深客思长。雨凉欣破甑，风急凛垂堂。倚禄生涯拙，忧时鬓发苍。向来遮日手，祇合钓沧浪。
怀郑仁叔·其二
作者：许及之
朝代：宋

斗大楼居窄，林深客思长。
雨凉欣破甑，风急凛垂堂。
倚禄生涯拙，忧时鬓髮苍。
向来遮日手，祇合钓沧浪。
思贤堂
作者：许及之
朝代：宋
体裁：六言诗

取善乃与为善，见贤合思齐贤。公平何若爱士，富者惟欲求田。
悯牛行
作者：许及之
朝代：宋

牢牛得肉那忍吃，匪论阳报谈阴德。
忆牛初生成犊时，随母耕田眼先识。
茧栗渐长初胜犁，脱轭项间染能赤。
一行错误随后鞭，习得犁行如界直。
耕来耕去禾稻成，得閒放食行田塍。
稻秫掠嘴不敢食，自啮枯草甘如饧。
马终蒙帷犬蒙盖，牛岂无功遭横害。
悯牛行
作者：许及之
朝代：宋

牢牛得肉那忍吃，匪论阳报谈阴德。忆牛初生成犊时，随母耕田眼先识。茧栗渐长初胜犁，脱轭项间染能赤。一行错误随后鞭，习得犁行如界直。耕来耕去禾稻成，得閒放食行田塍。稻秫掠嘴不敢食，自齧枯草甘如饧。马终蒙帷犬蒙盖，牛岂无功遭横害。
感春呈同社
作者：许及之
朝代：宋
体裁：七言律诗

静处聊将物理推，鸟啼花发苦因谁。留连春事惟红药，管当行人是子规。莫道柳绵无住相，也为萍絮媚清漪。如何饱食閒终日，不课离骚不赋诗。
慈竹
作者：许及之
朝代：宋

母子惟慈孝，心胸无棘荆。斑衣供稚子，深觉负平生。
慈竹
作者：许及之
朝代：宋

母子惟慈孝，心胸无棘荆。
斑衣供穉子，深觉负平生。
戊申岁题玉牒所壁
作者：许及之
朝代：宋

担上看梅不是梅，孤山消息限蓬莱。仙源圃里逢人日，雪色怜随霁色开。雪坞霜窗合断魂，仙姿元住水边村。园丁莫讶盆池小，留得疏疏澹月痕。空餐无补愧侏儒，茗碗香炉细读书。还被梅花勾引破，又哦新句步庭除。冷蕊疏疏开可数，香风羃羃远能闻。不因脩竹遮拦得，一夜清寒定忆君。数日清寒不肯开，枝头阁雪冷皑皑。霜禽飞去花身动，一片清香在绿苔。直舍孤吟未过清，梅花相与有诗情。寒鸦真似随人好，写就新诗啼数声。
戊申岁题玉牒所壁·其一
作者：许及之
朝代：宋

担上看梅不是梅，孤山消息限蓬莱。
仙源圃裏逢人日，雪色怜随霁色开。
戊申岁题玉牒所壁·其一
作者：许及之
朝代：宋

担上看梅不是梅，孤山消息限蓬莱。仙源圃里逢人日，雪色怜随霁色开。
戊申岁题玉牒所壁·其三
作者：许及之
朝代：宋
体裁：七言绝句

空餐无补愧侏儒，茗碗香炉细读书。还被梅花勾引破，又哦新句步庭除。
戊申岁题玉牒所壁·其二
作者：许及之
朝代：宋

雪坞霜窗合断魂，仙姿元住水边村。
园丁莫讶盆池小，留得疎疎澹月痕。
戊申岁题玉牒所壁·其二
作者：许及之
朝代：宋

雪坞霜窗合断魂，仙姿元住水边村。园丁莫讶盆池小，留得疏疏澹月痕。
戊申岁题玉牒所壁·其五
作者：许及之
朝代：宋
体裁：七言绝句

数日清寒不肯开，枝头阁雪冷皑皑。霜禽飞去花身动，一片清香在绿苔。
戊申岁题玉牒所壁·其六
作者：许及之
朝代：宋
体裁：七言绝句

直舍孤吟未过清，梅花相与有诗情。寒鸦真似随人好，写就新诗啼数声。
戊申岁题玉牒所壁·其四
作者：许及之
朝代：宋

冷蕊疎疎开可数，香风羃羃远能闻。
不因修竹遮拦得，一夜清寒定忆君。
戊申岁题玉牒所壁·其四
作者：许及之
朝代：宋

冷蕊疏疏开可数，香风羃羃远能闻。不因脩竹遮拦得，一夜清寒定忆君。
戏赠
作者：许及之
朝代：宋
体裁：七言律诗

不鼓君家爨下材，渴心古井欲生苔。柳枝未放行云去，巫峡又还为雨来。似染霜髭欺黑漆，尚禁醋齿试青梅。不妨雨过同心赏，一架酴醾花正开。
成德堂
作者：许及之
朝代：宋
体裁：六言诗

帝谟亦言九德，父教等谓三成。兹堂不愧扁榜，公家有贤弟兄。
才叔调倅归
作者：许及之
朝代：宋

五月征行思竹院，半年赓倡负松庐。水西风月分归后，巷北交朋过访馀。携具洗泥曾醉否，逃禅得句定真如。涉斋终日攒眉坐，正赖清新为起予。
才叔调倅归
作者：许及之
朝代：宋

五月征行思竹院，半年赓倡负松庐。
水西风月分归后，衖北交朋过访余。
携具洗泥曾醉否，逃禅得句定真如。
涉斋终日攒眉坐，正頼清新为起予。
扬州席上次蒋右卫韵赋白牡丹二绝
作者：许及之
朝代：宋

秋思凭高不易裁，阳和唤得故人来。自怜梅萼成孤绝，借与春风一色开。玉甃银瓶千尺清，唤回玉色谪仙人。沉香亭畔无消息，付与扬州十月春。
扬州席上次蒋右卫韵赋白牡丹二绝·其一
作者：许及之
朝代：宋
体裁：七言绝句

秋思凭高不易裁，阳和唤得故人来。自怜梅萼成孤绝，借与春风一色开。
扬州席上次蒋右卫韵赋白牡丹二绝·其二
作者：许及之
朝代：宋

玉甃银瓶千尺清，唤回玉色谪仙人。沉香亭畔无消息，付与扬州十月春。
扬州席上次蒋右卫韵赋白牡丹二绝·其二
作者：许及之
朝代：宋

玉甃银缾千尺清，唤回玉色谪仙人。
沉香亭畔无消息，付与扬州十月春。
护龙河
作者：许及之
朝代：宋
体裁：诗

门题善利遏朝宗，一水何从更护龙。菱角鸡头教偪仄，可堪游女折芙蓉。
括苍道中次陈颐刚韵
作者：许及之
朝代：宋

山色随诗瘦，波光际野空。
行装秋思裏，情话雨声中。
无补身如赘，多愁鬓似蓬。
惟余沧海兴，酒后忆郫筒。
括苍道中次陈颐刚韵
作者：许及之
朝代：宋

山色随诗瘦，波光际野空。行装秋思里，情话雨声中。无补身如赘，多愁鬓似蓬。惟馀沧海兴，酒后忆郫筒。
括苍道中次陈颐刚韵
作者：许及之
朝代：宋

诗翁四十九行年，说着行边喜欲癫。
介妇滩头随水宿，冯公岭上伴云眠。
趋时萍实甜于蜜，阅世匏壶老更坚。
冀北须君空一洗，眼前驽马太劳鞭。
括苍道中次陈颐刚韵
作者：许及之
朝代：宋

诗翁四十九行年，说著行边喜欲癫。介妇滩头随水宿，冯公岭上伴云眠。趋时萍实甜于蜜，阅世匏壶老更坚。冀北须君空一洗，眼前驽马太劳鞭。
挽承事黄公词
作者：许及之
朝代：宋

胶庠衣钵是青毡，付与儿曹自勉旃。鼎级科名彰父教，著庭勋绩见家传。千钟合使荣三釜，一品终当贵九泉。留却无穷风木恨，悲笳呜咽晚春天。
挽故丈母莱国夫人沈氏三首
作者：许及之
朝代：宋

北使复南迁，尚书大节全。长公身致相，冢妇世称贤。象服宜偕老，鱼轩遽溘先。哀伤动行路，谢傅况中年。林泉当丝竹，丞相巧安贫。珍重承夫意，清修报主身。指千随嗜好，体一写姻亲。更有衔恩者，妻孥寄食频。爱女终身托，婴儿半路遗。讣音非不达，忧思恐难支。已及黄泉见，应怜白首期。爱恩均罔极，泪尽挽歌词。
挽故丈母莱国夫人沈氏三首·其一
作者：许及之
朝代：宋

北使复南迁，尚书大节全。长公身致相，冢妇世称贤。象服宜偕老，鱼轩遽溘先。哀伤动行路，谢傅况中年。
挽故丈母莱国夫人沈氏三首·其三
作者：许及之
朝代：宋

爱女终身托，婴儿半路遗。讣音非不达，忧思恐难支。已及黄泉见，应怜白首期。爱恩均罔极，泪尽挽歌词。
文冠花
作者：许及之
朝代：宋
体裁：五言绝句

厌绿不厌红，夺朱非恶紫。了知色即空，色空奚慕蚁。
文王庙
作者：许及之
朝代：宋

圣贤多难古来同，易数身更羑里中。甲子既周屯既复，不应天数竟终穷。
文王庙
作者：许及之
朝代：宋

圣贤多难古来同，易数身更羑里中。
甲子既周屯既復，不应天数竟终穷。
新晴
作者：许及之
朝代：宋
体裁：七言律诗

两旬衰病与阴霖，徒有幽园日涉心。晓色半窗惊睡起，鸟声丛树索诗寻。熙怡意象池亭满，履历工夫杖屦深。掉脱乌巾向人说，市朝不乐似山林。
新晴
作者：许及之
朝代：宋
体裁：七言绝句

暖日烘晴麦正秋，麦田高下五分收。稍苏凋瘵天之力，赈粜新来减几筹。
新晴
作者：许及之
朝代：宋

连旬困梅霖，接夏潦乘溽。泄云涣新霁，游兴难管束。出关便航湖，停篙葑蒲绿。渔歌入浦溆，沙禽乱惊浴。昏霏送霞落，依稀辨林谷。初更电辉摇，轻雷忽相续。蛙声杂猛雨，波翻碎鸣玉。何能足清睡，快举卮酒沃。明朝看晨光，未必非所欲。
新晴
作者：许及之
朝代：宋

连旬困梅霖，接夏潦乘溽。
泄云涣新霁，游兴难管束。
出关便航湖，停篙葑蒲绿。
渔歌入浦溆，沙禽乱惊浴。
昏霏送霞落，依稀辨林谷。
初更电辉摇，轻雷忽相续。
蛙声杂猛雨，波翻碎鸣玉。
何能足清睡，快举巵酒沃。
明朝看晨光，未必非所欲。
新晴二首
作者：许及之
朝代：宋

入院馀旬浃，今朝始快晴。才闻乌鹊语，已有蜜蜂声。到眼花枝暖，粘须柳絮轻。重门无个事，诗意正关情。宿雨居然阁，顽云扫似开。岚光湖上出，霁色柳边来。铃鸽抟风转，筝鸢掣线回。脩廊閒勃窣，花影上苍苔。
新晴二首·其一
作者：许及之
朝代：宋

入院余旬浃，今朝始快晴。
纔闻乌鹊语，已有蜜蜂声。
到眼花枝暖，粘鬚柳絮轻。
重门无箇事，诗意正关情。
新晴二首·其一
作者：许及之
朝代：宋

入院馀旬浃，今朝始快晴。才闻乌鹊语，已有蜜蜂声。到眼花枝暖，粘须柳絮轻。重门无个事，诗意正关情。
新晴二首·其二
作者：许及之
朝代：宋

宿雨居然阁，顽云扫似开。
岚光湖上出，霁色柳边来。
铃鸽抟风转，筝鸢掣綫回。
修廊閒勃窣，花影上苍苔。
新晴二首·其二
作者：许及之
朝代：宋

宿雨居然阁，顽云扫似开。岚光湖上出，霁色柳边来。铃鸽抟风转，筝鸢掣线回。脩廊閒勃窣，花影上苍苔。
新月
作者：许及之
朝代：宋

碧汉新磨印甲痕，山头忽堕玉鈎寒。
澄江只在青山外，忆得垂纶七里滩。
新月
作者：许及之
朝代：宋

碧汉新磨印甲痕，山头忽堕玉钩寒。澄江只在青山外，忆得垂纶七里滩。
方竹
作者：许及之
朝代：宋
体裁：五言绝句

峭节虚容物，清标直中绳。杖有削圆厄，提携先模棱。
既醉亭和韵
作者：许及之
朝代：宋
体裁：五言绝句

泛觞有何心，罚爵不为耻。流行固自佳，坎止何妨醉。
旧藏英石沈俭夫族人处谢俭夫转为取还
作者：许及之
朝代：宋

百好残年心已灰，石君久去绝嫌猜。故人诺重金难比，族里言温璧径回。曾与话禅听翠竹，亦资醒酒卧青苔。如今相见休相叹，各是因人归去来。
旧藏英石沈俭夫族人处谢俭夫转为取还
作者：许及之
朝代：宋

百好残年心已灰，石君久去绝嫌猜。
故人诺重金难比，族里言温璧径迴。
曾与话禅听翠竹，亦资醒酒卧青苔。
如今相见休相叹，各是因人归去来。
早起
作者：许及之
朝代：宋

归来百事尽摧藏，卦气行年分所当。未晓不眠真是老，才明便起有何忙。移山种石愚翁癖，遇酒逢歌楚客狂。此外胸中无个事，有时信口作篇章。
早起
作者：许及之
朝代：宋

归来百事尽摧藏，卦气行年分所当。
未晓不眠真是老，纔明便起有何忙。
移山种石愚翁癖，遇酒逢歌楚客狂。
此外胸中无箇事，有时信口作篇章。
昆崙桃
作者：许及之
朝代：宋
体裁：五言绝句

蟠桃微具体，一岁一番开。唤作昆崙种，疑从金母来。
明日欲对通夕不成寐枕上赋墨梅诗还契师宿逋
作者：许及之
朝代：宋

师住一庵几何年，山深更过灵隐前。遗我江南几张纸，中有寒枝真契禅。胸中扫除烟火食，笔端洗涤苍苔痕。立雪家风真第一，我欲著句今忘言。苍颜幸没黄尘里，清梦忽堕孤山涯。处士桥边卷蓬相，痴儿莫讶得香迟。昔看滩头印明月，今观海底拾玄珠。自从迦叶天机浅，不但花无笔亦无。春风不逐花光老，心印自传圜契师。师能写出梦中梦，我却吟成诗外诗。